KRIFABU SINAH PAWL A CAKUAT\nKeimah Pawl, Pathian nih Jesuh Krih i Apostel dingin auh ka si, i ka ṭial hi Cakuat. Efisa ummi Pathian i Mihna, hihi Zumhnak thawngin Jesuh Krih he pehtlaiin asi: 2 Ka nawl Pathian, kan Pa, le Jesuh Krih, kannih vialte Bawipa, nannih vialte sinah Sunparvel le Daihnak cu ṭhum hram seh!\nKrih chung Pathian i Dawtnak\n3 Hlorh le Thlacam buin Pathian, Pacan kan Bawipa Jesuh Krih! Cun Krih thawngin amah nih kan Coawk hnga vanmi Vawlei khan apek, anih thawngin amah nih kannih Beiseinak vialte he amah Lawmman pek kan sihna.\n4 Amah nih Vawlei aser hlanin, kannih sinah arak um cang. Anih caah Caan vialte hlanah Krih he kan ingeih ṭihna. Cuticun amah nih cucun akan thim, amah Miphun siawk le thianawk le soiawk um loin amah hmaiah dirawk kan sihna.\n5 Amah nih luatte Duhthimawk in a iruah, kannih a Fale bang pommi Jesuh Krih thawngin le anih Mithmai chung acun,\n6 hihe amah lianngan Zaangfahnak, amah Sunparvel, hihi amah nih kannih Krih le dawttukmi Fapa hngalhter kan sihna thawngin hlorh ko usih.\n7 Kannih Luatterawk cacun amah nih athi, kannih Sualthurnak vialte amah ngaihthiam kan sihna, zeicaticun Krih nih a Thisen athlet. Cuticun Pathian nih amah Sunparvel chung Rumnak vialte hngalhter kan sihna;\n8 cun amah Zaangfahnak chung incun amah Ṭuanmirian hngalh awkin Fimnak le Zohthiamnak cu ṭhenh kan sihna.\n9-10 Amah nih Thokka tein zei athim, amah nih Sining vialte khan atu hngalhter awkin atuah: Ahlan piin hihi amah Khuaruah arak sicang, i Krih thawngin zeizong Caan vialte atling i cucu Van le Vawlei cungah anung, Krih toiah khahter awkin Lucem bangin aum.\n11 Cucun Krih thawngin kan ngeihna Coawk, cucu Pathian nih amah Miphun sinah akam. Cucun Pathian nih arak itim, amah nicun amah Khuaruah le Duhthimnak leiah ahruai, Thokka tein thimmi kan sihna. 12 Kannih nih amah Pennak zungzal Cawimawinak ahau. Kannih kan Beiseinak vialte Krih cung ṭhutter tikah, hihi kan sihna.\n13 Anih thawngin nanmah nih zong hi Bia i Biatak cu nan theih: Thawng ṭhami Bia nih nannih Luatternak arun phorh – cun Zumhnak chung Bia hi nan ilak. Anih thawngin Pathian nih Thlarau thiangmi an pekhna, cucu amah nih a Mihna khan a ikam, cun amah nihin nannih khan a Muizia anam. 14 Kannih cacun hi Thlarau in akam, hihin adang vialte zong kan hmuh awkhna hrim asi, cucu Pathian nih a Mihna sinah arak ikam. Pathian nih Luatternak tling pekmi kan sihna, hihi thawngin zungzal a Ngeihthil caah kan sihna, hihe kannih a liannganmi Pennak hlorh usih.\nThlacam buin Hlorhnak\n15 Zeica hitin asi i zeica hiti Jesuh Bawipa sinah nan i Hmannak, cun Krifami vialte sinah nan Dawtnak ka theih thokin, 16 nanmah ca Pathian sin thlacam cu a ngolte ka ngol lo. Ka thlacam fatin, nannih khan ka ilawm zungzal. 17 Ka nawl Pathian kan Bawipa Jesuh Krih, zeizong vialte Ṭhawnnak le Lianngannak ngeimi Pa, nannih Fimnak pek awkin, cuticun amah le a Fimnak kha nan hngalh khawh lai. 18 Amah nih nannih Mit akeu, hihin Khuallam kha nan hmu, cucun auh nan sihna. Amah nan hngalh, hitluk rummi amah nih nannih pek kha atim i liannganmi Sunparnak amah nih nannih Krifabu chung amah Mihna vialte incun athim. 19 Hngalh nan herh, zeitlukin teitu a liannganmi Ṭhawnnak asi, hihi ahin amah nih kannih chungah aum, i amah Zummihna khan alang.\nCun hiti ṭhiamin ṭhawnnak Thazaang asi, 20 hihi he amah nih Krih i Rian acun arak um, amah nih cu Thihnak hmunin atho i vanmi Vawlei chung i amah orhlei Kam acun ṭhutter asi. 21 Khika acun Krih nih atu zeizong vialte kauah hmuh lomi Ṭhawnnak le Thungeimi vialte cu Thleidannak um loin apen dihhna. Hilawng siloin ara laimi Vawlei zong ahin Ṭhawnnak asi, hihna vialte nih amah cu an tei lo. 22 Pathian nih zeizong vialte he Dannak loin a Thungeihnak apek. Sinain anih, zeizong vialte cung Bawipa asi, i amah cu Krifabu chung Lucem khan achiah. 23 Hi Krifabu cu amah Mipum asi; amah nih Zeipaohte atling, amah chung acun Tlinnak vialte he Nunnak asi.\nThihnak hmunin Nunnak\nNunnak cheu zong nan ngeihna. Luanciacaan acun nan rak thihna; cun Pathian zum lomi le sualthurmi nan rak sihna. 2 Nannih nih Vawlei i Nunzia in nun le cu Vawlei i Pennak kha nan rak zulhna, amah nicun Vancung le Vawlei karah Penram angei. Amah nihin amah Ṭhawnnak chung Misinak zong atu angei fawn, cun Pathian toi a idor lo. 3 Kannih vialte zong cuticun anmah bang kan rak sihna i kanmah zawnruah Nunnak khan kan ihruai lutter. Kan rak tuahhna, cu kanmah Ṭuannak le Duhlung lawng kan tlakter. Curuangah kanmah lakin Minung dang bang Pathian i Biaceihnak inawk kan itlak.\n4 Sihmansehlaw Pathian cu Zaangfahnak cun arum. Amah nih kannih khan a Dawtnak vialte apek. 5 Kannih Nawlbiazulhlo ruangah kan rak thihna; sihmansehlaw amah nih kannih Krih he nun ṭive awkin asiam. Sunparvel thiang miin amah luatter kan sihna, hihi philh hlah! 6 Jesuh Krih he amah nih Thihnak hmunin thawhter kan sihna i a vanmi Penram khan ṭhutter kan sihna fawn. 7 Ara liomi Caan chung ahin hlim a site lai. Cun a Sunparvel nih lang hnganin amah Dawtnak chung ahin catlo Rumnak asi, hihi amah nih kannih Jesuh Krih thawngin hngalhter asi.\n8 Hihi ngaite ticun Sunparvel thiang asi, hihin luatter nan sihna. Nanmah lila nih zeihmanh cucun nan iti kho lo, Zumhnak chung luhter tikah, cucu Pathian nih nannih khan apek. 9 Zeimaw nanmah Ṭuannak thawngin nan hlawh lo; Pathian duh lomi asi, zeicaticun mizeimaw nih amah hmaiah zeimaw amah Ṭuanmi khanin a ichal kho. 10 Kanmah lila vialte hrim Pathian i Sermi bakte kan sihna. Jesuh Krih thawngin amah nih cuticun sersiam kan sihna, cucun atu Thilṭha cu kan tuah khawh. Amah nih hiti ṭhiamin a ṭhami ṭuanawk Rian cu aser cang, cucu atu zong kan ṭuan ahau.\nKrih thawngin itlak\n11 Hihi ruathnik, hlan acun zei nan rak sihna cu! Nan ingeih ko Miphun, hihi Judahmi nicun ›Cuarparriam lomi‹ an in tihna lai; sinain anmah lila nihin Cuarparriamnak lawng an ingeih, cuticun Mivialte an thah dihhna khawh. 12 Nannih nih zeitik paoh hlan acun Krih hein nan rak iṭhen. Mirammi le Pathian thimmi Miphun ngeimi nan rak sihna lo. Biakamnak, Pathian nih amah Mihna sinah khan arak tuah, nannih cacun a ihmang lo. Beiseinak loin le Pathian loin Vawlei cung ahin nan rak khuasa. 13 Voikhat lio Nunnak incun nan rak ihlat, sinain atu Jesuh Krih he Pehtlaihnak thawngin amah naihte khan nan sihna. Thisen thawngin, hihi amah nih athlet miin hitin acang.\n14 Amah cu hihi, amah nih kannih vialte Daihnak arak kan phorh i Judahmi le Judahlomi kha Miphun khatte khan aser. Amah nih a Thihnak thawngin Lungrual kha achimh, hihi nih annih kha aṭhen dihhna i Ralternak aser. 15 Cun amah nih judami Nawlbia le annih Phungphai vialte hein atleh dihhna. Cuticun amah nih Daihnak a siter. Amah nih Misinak in arak iṭhenmi Ṭhennak he a ipeh i cucun a ikhat bakmi Misinak thar aser. 16 An pahnih tein ikhatte Nunnak – Krifabu khan a siter i amah nih annih Vailam ah amah Thihnak thawngin Pathian he Daihnak arun phorh. Vailam khan amah nih Ralternak vialte voikhat zungzal cain a lohter.\n17 Hi Daihṭuannak cu Krih nih nannih vialte khan achim, hihin hlapiin nan um, cuti ṭhiamin annih, hihin avun inaih. 18 Amah thawngin kannih vialte, Judahmi le Judahlomi, Pathian hmaiah Thlarau khatin kan itong kho.\n19 Cuticun Miphun dang incun Midang nan sihna i saupi Mirammi le Khualtlung nan si lo. Pathian i Miphun sinak nan ingei i Pathian chung Dawng khan pom nan sihna. 20 Nannih cu umnak Inn chung cun luhter nan sihna, cuih Thilhram cu Apostelhna le Profethna derh asi; sinain a Killung cu Jesuh Krih asi. 21 Amah ahin cu Innsinak vialte a itel dih, cun amah thawngin hihi Biakinn thiang khan atling, hihi vialte amah Bawipa ṭhiam asi. 22 Amah he Pehtlaihnak thawngin nanmah vialte zong cuih Biakinn chung luhter nan sihna, amah Pathian i Thlarau chung lila acun a iderh.\nApostelhna ṭuan cemmi Rian\nHiruang ahin keimah Pawl nih nannih vialte ca Pathian sinah Thlaza ka cam. Jesuh Krih ca ka ṭuan ruangah Thonginn chung hin ka um. Nannih vialte cain ka tuar. 2 Nanmah nih nan theih, Pathian nih keimah Rian i a Thilkhanmi cacun arak ka hman i keimah cu amah Sunparvel chung acun nannih sin Thawng ṭhami Bia, Judahlomi sin chimawk Rian arak ka pek. 3 Amah nih mining Remsernak loin keimah khan Thlibia phuan asi, atu amah sin ðhiamin Chikkhatte chung ka ichawn. 4 Nannih nih Cakuat hi nan relhmasa sicun, cucu nan hngalhhna khawh lai, zeimaw Theihfiannak cu Krih i Thlibia chung keimah ahin pek arak sicang. 5 Ahlan Chanmi acun hihi Thlibia cu theihter arak sirih lo; sihmansehlaw atu Pathian nih amah Apostelhna le Profethna thawngin amah Thlarau phuan asi cang. 6 Hihi asi Thlibia cu: Jesuh Krih aco thawngin Pathian lila sinin Israel Miphun bangin Miphun dang nih Tivo ahmu. Annih nih thimmi Miphun he Krih i Nunnak cu an ihrawm. Annih ca zong nunnak Biakam, Pathian nih amah Miphun cun arak tuah.\nThawng ṭhami Bia chim thawngin annih vialte hitin asi, 7 hi Rian chung ahin ka dir. Pathian amah Sunparvel chung ahin keimah ṭuanawk Rian arak ka pek i cuticun keimah khan a Ṭhawnnak avun langhter. 8 Annih Pathian i Mihna lakin tenau cemmi keimah khan amah ṭuanawk Rian cu azumh, cucun Miphun dang sinah catlo Rumnak dingmi Thawng ṭhami Bia chim, kannih khan Krih thawngin pek asi. 9 Keimah duhte acun Ceunak khan chim, amah Pathian i thlite Khanrian bangin langhter. Amah nih zeizong vialte aser, hi Khanrian nih zeizong vialte Caan hein a irem i amah Thlibia bangin a ithup. 10 Amah nih vanmi Vawlei chung Ṭhawnnak le Lianngannak in a iphuang. Krih i Krifabu khan annih nih amah Rumnak vialte chung i a Fimnak hngalh an herhhna. 11 Cuticun hihi Pathian i zungzal Khanrian tlukin amah Mithmai chung Jesuh Krih, kan Bawipa hein arak irem.\n12 Cucacun kannih nih Bawipa hecun kan irem, fektein zumh le zumngaiin Pathian hmaiah kan itlakhna kho. 13 Cucacun ka in nawlhna: keimah tuarmi ruangah nannih fekloin um hlah u. Hihi nannih Ṭhathnemnak siterin, amah Sunparnak Cheumi ico, hihi nannih ca bakte asi.\n14 Cucacun Pathian hmaiah kunin amah ka nawl. Amah cu kan Pa asi, 15 amah nih zeizong vialte Sining ahin vanmi le leimi Vawlei chung Nunnak angeih dihhna. 16 Ka nawl anih, cucu amah nih Rumnak hmunin nannih cu amah Sunparnak pek nan sihna i amah Thlarau thawngin nan chungah ṭhawn aser. 17 Ka nawl anih, cu Zumhnak thawngin Krih, cucu amah kha nan ngei, nannih chungah anung, i cucun fektein khatlei Dawtnak chung acun nan bunh i nannih Nunnak vialte cun asa. 18 Ka nawl anih, cucu nannih Pathian i Mihna vialte he khattein nan hngalh ṭihna, i cucu Fimnak chung Pathian i Thlibia asi. 19 Nan herh theihthiam, Dawtnak tling asi bangin, Krih ngeih le zeizong vialte Thiamnak thuk chinin phak nan herhhna. Cu khuazing Tlinnunnak cu nannih khan tam chin chinin khahter asi lai.\n20 Pathian nih catloin nannih khan voitam piin aṭuan, amah khan kan hal bal siloah kan iruah lawng zong asi kho. Cuti liannganmi Ṭhawnnak cu asi, hihe amah nih kannih chung ahin alang. 21 Krifabu chung ahin amah nih a ihlorh i Jesuh Krih thawngin zeizong vialte a Hmunmi chungah! Amen.\nBiakinn i Pumsasinak\nAtu ka in nawlhna mizeimaw bang, amah nih Bawipa ca Thong atla: cutin anung, hinih Misinak ca a ingeih tikah, cucun Pathian nih amah Miphun sinin arak auh. 2 Annih doh nan ithawh lo, sinain nannih Toidornak le Lungsaunak ngeimi nan sihna zungzal. Dawtnak chung mihe remrual izuam. 3 Nan iharh ruangah, hi Pumsasinak ingeih peng awkin, hihi Pathian i Thlarau pek asi. Luatternak, hihi Pathian sinin ara, nannih vialte nan ifun ahau! 4 Nannih vialte Pum khatte nan sihna, nannih vialte chung khan Thlarau pakhat aum, nannih vialte nih Beiseinak pakhat nan ngeihna, hihi Pathian nih nannih khan apek, amah nih nannih kha a Krifabu bangin akawh. 5 Cucacun nannih caah Bawi pakhat lawng, Zumhnak pakhat lawng le Tihnimnak pakhat lawng aum. 6 Cun Pathian pakhat lawng kha nan hngalh, i amah nih mivialte Pa, cucun anung. Amah nih zeizong vialte kauah atling. Amah nicun zeizong vialte thawngin le zeizong vialte chung khan alang.\n7 Kanmah lakin mizeimaw nih Lawmman kha amah thiammi Tinvo angei, hihi Krih nih amah Zawnruahnak chungin arak iphaw. 8 Amah sinin a thiangmi Nawlbia nicun hitin ati:\n»Amah cu Vancung akhin avung kai i Misualtimi kha a ihruaih. Amah nih Minung Zawnruahnak khan apek.\n9 Hiti ati sicun, cucu amah cu avung kai asi, cun amah hmaiah aṭhu, cucu hmasain amah arung ṭum asi. 10 Amah cu Vawlei cungah arung ṭum i cucun avung kai ṭhan asi. Amah nih zeizong vialte Van toiah a isiter i atu Leipum dihlak ahin amah Nunsunparnak he akhat. 11 Cun kammi Zawnruahnak zong amah nih apek: Amah nih micheu Apostelhna dingin, micheu Profethna dingin, cun micheu Evangelispawl dingin, micheu Krifabu chungah Pastor siloah Cawnpiaktu dingin aser. 12 Hihi annih Ṭuanvo asi, Pathian i Mihna kha amah Rian cacun a duhhna i Krih i Pum khan aderh. 13 Cuticun hihi khikain arat ahau, cucun kannih vialte nih cuti Zumhnak thawngin le irual tluin Pathian Fapa i Hngalhnak khan pehtlai kan sihna lai. Cun kannih ikhattein a tlingmi Minung khan ifun usih, cucu Krih asi, cun Tlinnak vialte chung lutin ṭhang usih, hihi Krih chungah a ihngal.\n14 Kan sihna ti lo cucun Ngakchia, hihi Thlichia le Tilet lak Tilawng bangin mizeipaoh Chimnak leiah achoih lai. Zumhnak chungah mino asi mipaoh, Raithawinak ah hlen hmangmi Minung asi lai, hihin micheu cu Palhlam zawnah palhtermi i Titernak khan lemsawi an sihna. 15 Khatleiin kannih nih Biatak khan fektein dir kan herhhna, hihi kannih khan Pathian theihter le Dawtnak chung ṭemmi asi. Cucacun zeipaohte ahin Krih khan kan ṭhanawk asi, amah cu kannih Lucem asi. 16 Amah ahin a Pum ningpiin Pumsasinak khan a ikhumh i funmi Mibu thawngin ṭem le cawm asi. Mizeipaoh mibing Tinvo cioah amah Ṭuanvo khan atling, i cuticun Pum ningpiin aṭhang i cucu Dawtnak thawngin a ithok.\nKrifami chung Nunnak thar\n17 Hiti sinain nannih khan Bawipa i pekmi Rian chung Ṭhawnnak vialte he ka chim: Lawkimi bang nun kha nan duhhna ti lo, hihi nanmah kaltermi Khuaruah in Molhtaunak chung hruai asi. 18 Zeicaticun Pathian theih le amah sinin zeihmanh hngalh an duh lo, annih cu Biatak cacun mitcaw an sihna i Nunnak khan Tinvo zeihmanh an ngei lo, hihi Pathian sinin ara. 19 Sinain annih zeihmanh Tlaihhremnak an ngei ti lo, annih i Sualthurnak khan a kaltak. Annih nih Sualthurnak in zeipaoh Nunzia kha an tuah lengmang i dawhtlak loin Hakkaumi an sihna.\n20 Nan hngalh, cucu zeibantuk Nunnak hi Krih he a irem lo, amah bangin nan hngalh. 21 Amah kauah zeizong vialte nan theih dihhna, i mizeimaw nih nannih khan a cawnpiak; Cawnpiaktu le Jesuh i Muisam cu nannih khan sikho ngaiin arak langhter. 22 Nan hngalh ṭhiam, cucun hiti nan nunnolh khawh lo, hmasaning ṭhiamin nan nung. Nannih Mihring hlun kha hlaw, amah nih pumsa Nunzuamnak in lem azuam! Annih cu mihlen le amah Thihnak chuahter lawng zuammi an sihna. 23 Pathian i Thlarau hin nan Lungzia kha ithar chuahter! 24 Minung tharmi kha ihruk, Pathian nih amah Muisam khan aser i cutin a nung, amah Pathian bangin hihi ngeihna seh ti aduh. Hi Lam cu nanmah Bia thawngin Biatak khan a ihung, hinih mi ahleng lo.\n25 Cuticun lih le hlen midang cungah um ti loin ngawl; zeicaticun kannih vialte Krih i Pum chung ummi Nge kan sihna. 26 Nannih khan isualter hlah, Thinurnak chung nan umsual tikah, cun Nika aliam hlanah, midang hein iremnolh ðhan. 27 Sinain Khuavang Ṭhawnnak cu nannih kauah Caanrem serpiak hlah. 28 Mizeimaw nicun Firnak zawnah anung, cucun atu hihin a ingawl. Amah kha zeimaw Rian ngeihter le hmuhter awk amah Pawcawmnak khan aherh, zeicaticun amah nih Sifakmi ca zong zeimaw zat angei rih. 29 Nannih Hmur hrimin sivaingeimi Bia kha chuahter hlah. Midawt tuin ruat, zeicaticun nanmah nih zeipaoh Hmunzawn chung ummi ca a dikmi Bia kha nan ngeihhna, cucun annih kha bawm rihhna. 30 Nannih Ziaza thawngin a thiangmi Thlarau kha palhter hlah, hihi Pathian nih nannih khan apek. Cun amah mi nan sihna, zeicaticun Pathian nih amah Caan kha nannih Luatternak khan alim lai. 31 Cuticun zeipaoh Khatternak, Meialhternak, Thinurnak le zeireklo i Ingpuannak vialte kha hlaw! Midang cungah zaiciar fawn hlah. Zeipaoh ralternak Ziaza vialte zong hlaw. 32 Khatlekhat ikom le ibawm ngaiin le nanmah Hnuzultu pawlhna ngaihthiam, cuticun Pathian nih nannih khan Krih thawngin a ngaihthiam.\nCeunak chung Nunnak\nPathian lila Muisam khan si izuam! Nannih cu amah dawtmi Fale nan sihna ko. 2 Nannih vialte Nunnak ahin Dawtnak in si ahau. Hihi ruathna, hihi kannih Krih dawt le kan caah amah Nunnak apek, Raithawinak pakhat bantukin, cucu Pathian duhtein apom.\n3 Pathian ngeimi nan sinain, a idawh lo ngai, zeicaticun nannih sinah nupa Sualthurnak, dawhtlak loin Umnak le Duhhamnak lawng ngawttein nan rak chimrel. 4 Hihi zong nannih khan a itlak lo, tettuai, hruh siloah kanal Bia kha asawh. Dawhtein nan Leika kha hman izuam, cun Pathian kha lawm! 5 Hihi fiangin nan hngalh lai: Zeimaw nupa Sualthurnak azul mipaoh, ṭhenmi Nunnak afuh siloah Duhhamnak in khahter asi – dawhtlak loin Umnak cu Siasalbiaknak Phun khat asi –, anih cacun Pennak thar chungah Hmun aum lo, Krih chungah Pathian he khattein pen asi.\n6 Nannih hlennak Biapawlhna ruang menin ihruai sualter hlah! Hihi nih zeibantuk Thilhna paoh atuah, hihe Pathian i Biaceihdan kha an ihlawh. 7 Hibantuk Minung he zeihmanh nan tuah ahau lo. 8 Nanmah zong hmasain Muihnak chungah nan rak ibualhna, sihmansehlaw atu Ceunak chungah nan sihna, zeicaticun Bawipa he pehtlai nan sihna. Atu zong Minung bantukin nunawk nan sihna, hihi Ceunak chungah asi! 9 Ceunak zawn kain Theitlai bang Ṭhatnak, Dinnak le zumh tlakmi Sinak zeibantuk Phun paoh an ithok. 10 Hal zungzal, zeicu Bawipa cun uar asi! 11 Nannih cu khuamui Hruainak khan luthna hlah u, hihi a thumi Theitlai lawng kha avun tlaiter. Khatleikam incun, hihi phozar! 12 Mizeimaw zahthlak sicu, chim lawng zongin, tampi thil thlithup tuah asi. 13 Zeizong vialte Ceunak hmunin Biatak kha phozar asi tikah, cucu Ceunak khan ara. 14 Sinain Ceunak khan ara micu, Ceunak lila kha asi. Cucacun kan sa lai:\n»Hlau tuah, nang a i Hngilhmi!\nTho tuah Thihnak hmunin!\nCun Krih, na Niceu,\nnangmah ca a sikho«.\n15 Cucacun nannih Nunawk ding zawnah fiangin izoh. Thiltheilomi bangin nung hlah, sinain Minung bangin, hihi hngalhna, hihi khoizawn ahin arat, 16 cun curuang acun a dikmi Fimnak chung nan Caan ṭhami incun hmang. Cun atu thinurmi Vawlei chungah kan nung. 17 Nannih cu cuticun siawk tlak lomi nan sihna lo, sinacun nan cuza cang, cucu Bawipa nih nannih sinin a ihngahhlang.\n18 Zuri hlah u; Theizu nih nannih kha fek loin atuah. Nannih Pathian i Thlarau tuin khathna deuh. 19 Awmawi le Hlorhhla he khatlekhat iforhhna ulaw, Thlarau bangin nannih khan a ihrolh. Bawipa khan nan Lung dihlak tein hlorh le ruathna. 20 Zeitik Caan paoh vialte caah kan Bawipa Jesuh Krih i Min in Pa, Pathian khan ilawm.\nKhatleikam Toirdornak: Pasalhna le Nusalhna\n21 Mizeimaw nih khatleikam khan itoidor ahau, hihi Krih hmai Upathmaizahnak bangin zulhna.\n22 Nannih Nurual, nannih nan Pasalhna toiah khan idor u! Hihin nan langhter, cucu nanmah nan Bawipa khan nan idor. 23 Cun Mipa nih Minu kauah tlungei asi, cuticun Krih zong Krifabu kauah tlungei asi ve. Krih cu Krifabu i Lucem in ruah asi tikah, hihi amah Mipum asi, i nanmah Khamhnak asi. 24 Atu Krifabu cu Krih tangah a idormi asi bangin, nannih Nusalhna zong nan Pasalhna toi zeipaohte khan nan idor awkhna asi.\n25 Nannih Pasalhna, cuticun nan Nusalhna kha nan dawthna awk asi, hitin Krih nih a Krifabu kha arak dawt! Amah nih a Mipum kha cu cacun arak pek, 26 cu amah Miphun siter awkin aser. Amah nih cu thawngin Ti khan Hnimnak le cucu Hnimnak tlukmi Bia incun arak ṭawl. 27 Cun amah nih cucu thursuallomi Dawhremnak chung zeihmanh Dawhlonak le Kornak um loin siloah a Palhlomi bangin amah Monu khan a ichia hmasa. 28 Cuti incun Pasalhna nih nan Nusalhna nanmah Mipum bangin nan dawthna awk asi. Cun mizeimaw Mipa nih a Nupi adawt sicun, amah lila a idawt a siko. 29 Mizeipaoh nih amah Mipum kha a ihua bal lo; Khatleikamin, amah naihbik le kilkhawi ṭhiam a siko. Cuticun hihi Krih nih zong Krifabu hein atuah. 30 Kannih vialte cu amah Mipum kha kan sihna ko. 31 Nan hngalhhna hi Bia: »Curuang acun Mipa nih amah Nupi he um awkin, a Nu le Pa cu kaltak asi. Hihna pahnih cu Pumsa le Thlarau he pakhat an sicang«. 32 Mahhi Bia chungah Thlibia thukmi aum. Hihi Krih le a Krifabu khan ka ipehtlai. 33 Hihi nanmah ca zongah hman asi nain: Nanmah lakin mizeimaw nih a Nupi kha hitin amah Mipum lila bang adawt lai. Sinain Nupi nihin amah Pasal kha hmaizah ahau.\nFale le Nupa\nNannih Fale, nan Nupa biangaihna ulaw, cunih nan Toidornak kha Bawipa toiah nan langhter. Hihi a dikmi le thilfawi zong asi fawn. 2 »Nu le Pa hmaizah« cu hmasacem Nawlbia asi, hihin Biakam a izul: 3»Cun hihi nangmah khan kaltluan asi, i hi Leiram ahin saupi na nung lai«.\n4 Nannih Nupa, nan Fale kha hiti tukin tlaihna hlah u, zeicaticun annih nih miral hmang an sisual hnga! Annih cu Nawlbia hnuin Bia le Ṭuannak tuin cawnpiakhna u, hihi Bawipa khan daitein aum.\nSalhna le Bawihna\n5 Salhna, nannih leimi Bawile biangaihna u! Hmaizah le phan buin annih. Nannih Krih nan bultawl bangin, annih kha diktein bultawlhna. 6 Hihi annih sinah nannih zohrem awkmen lawngin tuah hlah. Nannih nih voitampi Krih i Salṭuanmi bangin felhna, hihin Pathian i Duhnak uarin tuah. 7 Nannih Rian khan Ṭuanzuamnak le Thanuammi he ṭuan, Minung bang, annih Misinak kha an bultawl lo, sinain Bawipa acun sihna. 8 Hihi ruathna: Bawipa nicun mizeipaoh amah ṭhattermi Ṭuanman cacun a pekhna cio ko, zeipoiloin amah nih Salṭuanmi siloah miluat asi.\n9 Nannih Bawipawlhna, nan Salhna he irualtein Thlarau chung acun ichawn u! Hrocernak kha ngolhna. Hihin ruathna, zeicaticun nannih nih Vancung ummi Bawi pakhat nan ngeihna, amah cu nanmah Bawi zong asi. Amah hmaiah zeihmanh Duhthleimi aum lo, amah cu ṭanngei lomi Biaceihtu asi.\nPathian i Ralthuam\n10 Hitin hnucem Bia: Bawipa he nan i Pehtlaihnak thawngin fektein hngak! Nannih ṭhawnnak Thazaang fehter chin ko u! 11 Nannih cu Khuachia i Dehhlennak nih zeitihmanin hlen khawh lo awkin Pathian pekmi Ralthuam kha ihrukhna u. 12 Zeicaticun kan dohhna micu Minung kha asi lo. Kannih doh micu hmuhfian lomi Ṭhawnnak le Lianngannak, ṭhatlonak Thlarau nih Vanram le Leiram karin adoh, hinih atu a muimi Leiram hi apen. 13 Cucacun Pathian i Ralthuam kha ihruk u! Cun aṭha lomi Ni aphanh sicun, itim ciain nan rak sihna lai i Ralhna i Tukdonak khan fektein nan dir kho lai.\n14 Cuticun itim ciain um! Taisawm canah Pathian i Biatak kha isomh. Nannih nan Phaw canah Ṭhatṭuannak i Dinnak khan ithuam. 15 Keden canah timcia tein Umnak kha idenh, Pathian he Daihnak hmunin Thawng ṭhami kha chim. 16 Nannih nan Phaw canah fektein Zumhnak kha itlaih ulaw Satan i Feimeialh kha nan rak tlaih khawh lai. 17 Thlarau pekmi nan Fiannak cu nannih Khamhnak canah nan Thirluchin le Pathian i Bia simi Vainam khan ihrukhna.\n18 Cucun Thlacamnak philhhna hrim hlah! Amah Thlarau i Bomhnak he Pathian khan hal zungzal. Itim ciain le ingol loin um, Pathian i Miphun vialte cacun thlacam zungzal fawn. 19 Keimah ca zongah thlacam, zeicaticun Pathian i Aiawhbia chim le amah Thlibia dawn loin ka langhter khawh hnga, hihin Thawng ṭhami Bia cu phuan arak sicang. 20 Atu zong Thonginn chungah amah Rian chung Aiawhtu ka si. Cucacun thlacam, zeicaticun hihin luatte le ralṭha ngaiin ka chim kho hnga, hiti bangin keimah khan hman asi.\n21 - 22 Hihi nan rak theihhna, hihin keimah sining, ka vun thlah nannih sinah Unau Taikhikas. Ka zawnruah ngaimi asi, amah hi Bawipa i Rian chungah zumh ngaimi asi. Amah nih nannih khan keimah kau chim aherh i cunih nan Ralṭhatnak atuah lai.\n23 Ulenau dihlak Daihnak le Dawtnak le fektein a Zummi sihram ko u, hivialte hi Pathian kan Pa, kan Bawipa le Jesuh Kri sin rami an sihna. 24 Pathian amah Sunparvel chung dihlak he, annih kan Bawipa Jesuh Kri dawmi le annih vialte khan aziam lomi Nunnak kha a pekhna!


NAV Trygdeskandalen Kong – Chin Community in Norway\nNAV Trygdeskandalen Kong\nNovember 1, 2019 Sang Uk Ceu 0 Comments\nNai hrawng Norway thawngpang ah a laar bak mi cu kanmah bantuk mipem dirhmun tein Norway ah a ttanglian i van ah ai hlirh mi (mirh a cak ngai mi ?) Oslos byråd ah miljø og samferdsel a tlaitu Lan Marie Nguyen Berg (MDG) kong le NAV-trygdeskandalen kong a si. Marie Nguyen nih a tleih mi miljø og samferdsel ah arbeidsmiljøloven tamtuk buarnak a um e tiah NRK nih a van phozaar ciammam i mi fanau nu a lu a ri ve.\nNorway thil sining cu nan theih cio mi khi si ko, politics ah ram pumpi huap in a hong lang ve mi, cun an palhnak nehnang an van hmuh hna i media nih an van ziit cang hna ahcun a hohmanh an luat tawn loh. Khi nu zong khi zeitindek a si hoi te ko lai?:) Tutan ah Marie Nguyen kong ttial kai timh mi a si lo, a linsa ve mi thawngpang a si caah tlawmpal ka van com ta (caan pek khawh tik ah ttial khawh kan zuam te lai).\nTutan ttial ka duh mi cu, NAV minchiatnak kong (trygdeskandalen) tu a si. «Scandinavia model or Nordic model» ti mi chung ah a biapi bak mi pakhat cu social welfare system hi a si. Norway ahhin cu social welfare system a tlaitu cu NAV asi i NAV ttuanvo hi a ngan bak ve. NAV-system hi a ngan tuk, ai ttawn tuk ca ahhin ttuanvo ngei tu caah thil fawi cu a si ve hrim rua lo?\nAi thoknak a hram cu hitin asi. Norway hi EU menber a si lo nain EØS-avtalen ah min a thut ve caah EU-chungtel dihlak he chawhlehthalnak, ramkhat le ramkhat karlak itlawnnak, sianginn kainak, rianttuannak tibantuk ah EU-regelverk kha ai bawm tthiam ti khawh a si. Cucaah cheukhat EU ram pawl nih Norway cu «EU-member si nan duh fawn lo, EØS-avtalen in nan itlai fawn, zeidah nan ruahnak a si, EU-member tling nan si lo ahcun politics in influence nan tuah kho ti lo, nan sung tuk lo maw» tiah an ti. Hi kong zong hi ttial ahcun sau ngai ttial hau ding in a um.\nA tawinak cun EØS-avtalen in Norway cu EU chungtel bantuk asi ve caah EU-regelverk nih zeimawzet a tleih ve. NAV nih a hram ai tleih mi cu social security benefits (sykepenger, arbeidsavklaringspenger, pleiepenger) cu ramdang um buin ei khawh a si lai lo, mah hi pawl bomhnak hmuh nak ding ah Norway ah na um hrimhrim a hau ti a si. Nain cucu EØS-regelverk ning a si lo, a ping deuh a rak si ai. 2012 hnu in EØS-regelverket ah National Insurance (folketrygden) covo a ngei mi EU/EØS ram mi nih khoika EU/EØS ram a va um zong ah social security benefits (trygdeytelser) co nak nawl a ngei tiah fiang tein an rak feh ter cang nain NAV nih cutin a rak thleng ve ti lo. Cucaah NAV nih cases 2400 hrawng hi a hman lo ning in tawlrel (behandling) dawh a si i minung 48 hrawng hi mipi phaisa eihmuarnak (trygdesvindel) case in ningcang loin sualphawt dawh an si.\nMedia nih hi kong hi an van coih vima i a hman lo ning in NAV nih sual phawt mi le thongtlak mi hna tam ngai dawh a si ko ti a si. An ton mi harnak le ngaihchiatnak tete an van chim cio mi nih mi thinlung a khoih ngaingai. Cu hna lak pakhat; Erik Skjoldheim (38) cu Hungary ah a thin operation ituah in caan sau nawn a rak um. A chungkhar sin ah Xmas hman ding in a rak tlun a thaizing ah NAV nih kr 500 000 ningcang loin na eihmuar (trygdesvindel) tiah biaceihzung chuah ding in ca an pek i kum 6 thong le a hmanlo ning in fianternak tuah(falsk forklaring) in kum 2 thong pek khawh na si an ti. Nain ni 60 thong le kum 2 prøvetid in bia an chah piak. NAV lei palhnak hitin a van langh tik ah a thin hung ngaingai. Amah lawng asi lo, mi tampi trygdesvindel/bedrageri case in thongtlak le sualphawt a tong mi pawl cu a runh ngaingai hna.\nArbeids-og sosialminster a ttuan lio mi Anniken Hauglie (H) cu hi kong phisin le tawlrel ah a buai ve ko cang. A poi mi cu Hauglie hi «EØS-regelverk ning siloin a ping deuh in behandling nan tuah mi um dawh a si ko tiah varsling an tuah ko nain ngai lo in a rak pah chih ttulmal cu teh» tiin an van chim tthan tikah a caah thil poi ngai a si kho. Fellesforbund ah leder a ttuan lio mi Jørn Eggum nih NAV-direktør Sigrid Vågeng le arbeids- og sosialminister Anniken Hauglie cu an ttuanvo/an rian ah an itlak maw tlak lo ttha tein izoh hna sehlaw a ttha lai tiah a van ti hna. NAV nih a ran nak in phaisa liamh viar hna seh a ti mi zong an rak um ve. Zeidek an lawh te hna hnga, thawngpang update kan izuam tthan te lai cu…\nPrevious Previous post: Mer enn 3000 ble internt fordrevet av væpnede konflikter i Chin staten\nNext Next post: En knusende dom for Myanmar


Japan Apiaka Lemcang (Porn Star) Maki Nih Asi Ning Kong A Chim Mi – VAURAWNG\nJanuary 20, 2019 vaurawng.com Entertainment, Interview, News 0\nJapan ram ah apiaka video i thlak nak in hlawhtlin nak a hmu ngaingai mi ram an si i, cu bantuk i thlak nak cun sipuaizi bantuk in a tuah mi ram an si. Vawlei cungah ah apiaka zuarnak ah top 1 tiang a phan mi an si. Tu lio hi Apiaka thlak dingah Pa lemcang (apia minta) an herh ngaingai, thla hlawh zong tampi pek ding in rian auhnak an tuah tiah theih asi.\nTu kan langhter mi hlawhhlang rian a tuan mi chungah top lei asi mi Maki cu Time Out Tokyo thawngzamhnak nih biahalnak an tuah mi kong kan van langhter….\nTOT- Time Out Tokyo\nTot– rian na tuan caan ah zeibantuk in dah timhtuahnak na ngeih?\nMk– zing tuan tein ka tho, ka tak kai kholh thiang tein ka um dih hnu ah, director sin ah ka kal i kan i thlak ding mi konglam a ka chim mi ka ngai, cu lawngah kan i thlak mi a tlamtling lai.\nTot– Video nan i thlak tikah zei can dah nan rauh?\nMk– mah kha cu director cungah ai hngat mi asi.. kan i thlak mi video a sau si ahcun zing suimilam 8 in zanlei suimilam 3 a rau tawn. Video a tawi mi si ahcun kan tuah mi a tamtlin ahcun suimilam cheuh hrawn ah a dih tawn.\nTot– Na ba maw?\nMk- Ba ee, a caan ahcun zan suimilam 11 hna ah inn ka phan tawn zong aum i ba ngai.\nTot– ti si ahcun nan mah duh herh caah caan na pe kho lo ti nak maw?\nMk– si lem lo…. video kan i thlak lo ni ti bantuk ah hawi le kom he lengah chuah i țukmațak tibantuk zong kan ei tawn ko.\nTot– Mipi he (fans) i ton tibantuk na ngei maw?\nMk-ka ngei tawn ko…video kan i thlak mi a chuah caan tibantuk ah, thlakhat ah voikhat/voihnih mipi he tonnak kan ngei tawn.\nTot– Minung he zeitin dah na hmuh hna ning si..?\nMk-Minung Paohpaoh nih limhang a ngei mi le upat tlak mi si duh cio asi… asinain tu ka tuanmi rian hi minung he țhen khawh asi lo…. cheukhat nih mah bantuk an huamphun le a duh phun asi kha midang nih an theih sual lai tiah an phang, cu tikah velhle thiam mi le a tluangtlam mi tiah ka hmuh hna.\nTot-Tubantuk in hlawhhlang rian hi zeitin dah na phak ning si?\nMk– keimah cu Osaka ah a um mi ka si… a thawk ah model tuan i lemcang (actress) tiang si dingin …. sinain hnu ah hlawhhlah rian a tuan mi hawi pakhat he kan i tong, kan i neih niam ngai tikah….a riantuan nak ah lut ve ding ke tangka lut a țha nak kong a ka chim i mah rian hi kai thim nak si.\nTot-mah rian na tuan mi hi na chungkhar na nu le pa nih an theih tikah zeitin dah si ning si?\nMk– ka chungkhar le nih n theih lo…..ka ngakchiat lio ka mui le video kai thlak nak ka mui ai dang ngaingai….. cu pin an theih lo ding tein ka umum\nTot– an theih asi ah teh…?\nMk-an theih ahcun zeiti hmanh in an lungtling lai lo….asinain adang zei hmanh tuah khawhnak a um hlei lo… hnu ahcun an cohlan te ko lai. Cohlan ti tikah… ka sining kha an cohlan khawh ko lai ti nak.\nTot-sianginn ah mipi nih zoh ngai pakhat na si maw? Tlangval uar phun na si maw?\nMk-high school ka kai lio ah ca i zuam ngai mi ka si.. pakhat nak a ngah zungzal mi ka si. Ca kan cawnnak ah hin pa nak in nu kan tam deuh, cu tikah nu sianginn ti tiangin an chim theo tawn mi asi. Kei hi Panpua (ပန္းပြား) lamnak hruaitu ka si. Cu lio ah cun a ka uartu an tam ngai, sinain tlangval he i date ti bantuk cu ka ngei bal lo.\nTot- sianginn na hawikom hna nih hlawhhlang rian na tuan hi an theih maw?\nMk-Keimah he ai theih hngal taktak mi nih cun an theih ko… an nih zong an mah le an rian te an țuan ve ko… adang zeibantuk an chim mi hmanh a um lo.


Pa Paoh Nih Kan Theih Herh Tukmi Sualnak Pohmah 375,376 Le 377 – ZINGHMUH NEWS\nPa Paoh Nih Kan Theih Herh Tukmi Sualnak Pohmah 375,376 Le 377\nMarch 7, 2019 March 7, 2019 by David\nTulio kan kawlram ah a laar ngaimi thil le social media cung in siseh mipi kar zongah kan theih pengmi le kan rel pengmi cu model Sue Sha Htet nih hlasak thiam Issani taza cuainak kong, Zinmar Oo nih minta Thi Ha Tin Soe taza a cuainak kong le model Thin Thin nih minta Wai Lu Kyaw taza a cuainak kong hna hi an si.\nMah taza cuainak kip ah hin taza cuai tu hna nih taza cuainak ah an hman bikmi pohmah (case) cu 375, 376 le 377 hna hi an si. Cu ruangah mah pohmah pathum hi kan nih kawlram khuasa pa pawl kip hna zong nih kan theih fian ve a hau ngai, pohmah 376 hi cu nu tleihhrem nak case a si bantuk in a thei cia tu kan tam ngai ko lai nain a dang pahnih belte hi cu kan theih tuk lem men lai lo caah a tang lei ah ka vun langh ter hna lai.\nPomah 375: Mah zong hi nu tleihhremnak case pakhat cu a si ve ko i pakhat nih nu hna tlaaknak tel loin maw, duh lo buin, a hnatlaak ko bu zongah mah nu kha kum 16 tang hngakchia a si sual ah maw nupa sualnak a tuah pi si ah cun mah cu pohmah 375 he pehtlaihnak a neimi si.\nMah pohmah hi ttih a nun ngai rihnak pakhat cu kan mah le kan nupi cia maw kan nungak le zong sual pi kan duh hna i an duh lo buin sualnak kan tuah pi tik hna hmanh kan nupi le nih an duh bak lo si ah cun mah pohmah 375 hmang in taza cuai khawhnak nawl an neih ve, hi hi kap khat lei in ruah ah cun a dik lo ngaimi a lo ko nain al khawh si ve hlei lo.\nPohmah 377: Mah hi cu phung ning loin nupa sualnak hman tik ah taza cuai khawhnak caah hmanmi pohmah a si i kum 10 tiang zong thong tlaak khawh a si ve. Pa pakhat nih pa le pa sual tuahnak, nu he phung ning loin sual tuahnak le saram he sual tuahnak a hman ah cun mah cu phung ning lo i sualnak tuah a si caah hi pohmah 377 hmang in taza cuai khawh si.\nPohmah 367: Mah tu hi cu nu tlaihhremnak case bak a si ko i pa pakhat nih nu pakhat a duh na loin sualnak tuahpi kha si ko. Cun mah pohmah 376 tu ah hin cun kum tling bak mi nu pakhat tlaihhrem le sualpi a si caah kumhnih in ku 10 tiang zong thong tlaak khawh a si ve.\nMarch 24, 2019 388\nHOME, KNOWLEDGE March 7, 2019 March 7, 2019 by David


A kan Hngalh ko | Radio Veritas Asia\n“Ka thimmi cu ka hngalh ko hna.” (Jn 13:18)\nJesuh Khrih cu kan sining vialte a thei dih tu a si. Kan nih hna zong Khrihfa kan hun si hnu lawngin Jesuh Khrih cawnpiak nak le a kong a theimi kan si. Amah cu kan Pathian a si tiah kan cohlaan i a kan cawnpiak nak hna kha a zulmi kan si.\nJesuh Khrih kan cohlaan mi zong hi amah nih a kan thimmi kan si caah a si. Kan sining vialte a theih dih cia caah a kan thimmi kan si. Zeitluk hmanh in thazaang dernak hna he a nung mi si ko hna hmanh u sih law amah caah thimmi kan sinak ah hin kan caah Pathian nih tinhmi a ngeih caah a si. Jesuh nih kan caah a kan tinhpiak mi le a kan chimh duh mi kan theih khawh nak hnga ding caah nifa tein Bible cathiang kan rel a hau. A kan chimh duh mi kan theihthiam i kan cohlaan khawh nak hnga ding caah tangdornak lungthin kan ngeih a herh.\nChambaunak phuntling he a nung mi minung si ko hna hmanh u sih law tling cikcek in a kan dawtu Jesuh Khrih nih caantha a kan serpiak zungzal ko. Nikhat kan nun khawh rih mi hi timhtuahnak tha kan ngeih khawhnak hnga ding caah a si. Sual ngaihchihnak lungthin he a sin kan panh than ding kha a kan duh piak zungzal mi a si ko.\nCaan tha an pe zungzal tu Jesuh Khrih kha na cohlaang lai maw, na hlawt lai dah? Ruat!


Tu hrawng cu US election le Kawlram election boruak nih kan thinlung/khuaruah nak zeimawzat hmunhma a laak ngai. – Hakha Cherry\nTu hrawng cu US election le Kawlram election boruak nih kan thinlung/khuaruah nak zeimawzat hmunhma a laak ngai. A hoho an va tlin/tlin lo ah: cu hna pawl cu kan nunnak ah lawmhnak le hna-ngamnak taktak aa kan pe khotu an si lo. Cucaah Pathian lei ah thazaang laaknak tlawmpal ka vun ttial.\nLazaruh cu a thi. Mary le Martha cu ngaihchia-mitthli he lungkuai in an um. Lazaruh cu an vuinak nili asi cang. Mary le Martha nihhin Bawipa cu a tlai tuk, tiah an ruah ko lai, ka zumh. Bawipa cu an sin a va phaak hnu ah: Martha nih a thawh ii: “Bawipa, hika ahhin rak um law cu, ka tta hi a thi hnga lo,” a ti.\nAsinain, an tta a zawt lio siseh, a thih siseh, Bawipa nih a rak theih dih ko hna. An ngaihchiat-mitthli tlaaknak vialte zong Bawipa nih a rak theih dih ko. Anmah nih an rak theih-phaak lo lio caan zongah Bawipa cu rian a rak ttuan cuahmah ko. Bawipa nih a caan za, a tiah cun nili an vui cangmi Lazaruh kha a nunter tthan ko. John: 11\nNa nunnak ah a rawk cang tiah na ruahmi siseh, na lungdongh ah siseh, na ngaihchiat ah siseh: Bawipa sin ah thla na cam nain, Bawipa cu a tlai tuk, tiah na ruah caan um kho ko.\nBawipa nih a rak in theih dih ko. Na nunnak na tonmi vialte Bawipa nih a rak hmuh dih ko. Na rak hmuh khawh lomi chungin Bawipa cu na caah rian a ttuan cuahmah ko. Na caah thil ttha thluachuah nak a rak in timhtuah piak cuahmah ko.\nBawipa cu a tlai tuk, tiah na ruah ahcun: cucu nangmah sining he ai tlaak in Bawipa nih hmailei ah thluachuah tampi pek an timhmi ai lim (ready) rih lo ca tu ah asi. Bawipa cu a tlai bal lo. A dawtmi a fale caah a khuakhaannak ai palh bal lo.\nNa nunnak ah zeibantuk dirhmun-sining na um lio caan ah siseh, zeitik caan poah ah siseh: Bawipa nihcun an dawt peng ko. Amen!Credit-Salai Van D Ceu\nKhrih na zumhnak hi na nunnak i a hrampi a silo ahcun na zum taktak lo tinak si.


President Trump bia chim mi uar um tuk, Joe Biden hi President caah nan thim ah cun China hi USA cungah a um lai tiin Joe Biden le Obama cu a phomh chi hna\nTrump bia chim mi cu uar um bak ko, Pathian a bohchan ning a lang thluamah hoi, A chim mi hi a hman mi a si fawn. Chinmi nih Trump kan soisel mi le kan thanchiat mi le kan duh lo mi hi cu a poi tak tak mi a si. Rian ttuan loin tangka fawitein a hmuh duh mi an si deuh tiah an ti mi hi ahman mi a si kho men\nSaturday Press Briefing cu President Trump tu kum 2020 Presidential Campaign bak caah a hmang ko. Former vice President and Democratic Nominee for the 2020 Presidential elections Joe Biden cu fakpi in a phomh i, Joe Biden nih teinak a hmuh ah cun China nih USA a tei tinak a si lai “‘US will be owned by China if sleepy Biden wins’. ti bak in a phomh ko\nWhite House press briefing, ah President Trump nih Coronavirus ruangah a thimi cu USA nak in China an tam deuh tiah a zum ning a chim. President Trump ” Vawlei cungah Economy a ngan bik kan si, China cu kan caah a hmetu, zeihman a si lo, thlahnih chung rian ttuan khawh lo inkan um zawng ah, Economy ah fakpi in thazang kan lak than lai i, hmailai kan kar thluamah ko lai tiah a chim\nTrump nih a chim ning ah cun Joe Biden nih China caah kum 44 rian a ttuan cang. Washington in China caah fakpi in rian a ttuan tawn. Jeo Biden hi US Senator Bernie Sanders le Ex President Barack Obama nih an dirpi lai tiah fiangtein an chim cang\nBe the first to comment on "President Trump bia chim mi uar um tuk, Joe Biden hi President caah nan thim ah cun China hi USA cungah a um lai tiin Joe Biden le Obama cu a phomh chi hna"


Australia Ah Covid-19 A Ngeimi Laimi Mi Panga (5) An I Chap! – Chin 11 News\nAustralia Ah Covid-19 A Ngeimi Laimi Mi Panga (5) An I Chap!\nVictoria pengkulh ah coronavirus zawtnak a ngei mi minung 22 nizan ah an hmuh chap hna. Hi chung ah Nitlak Melbourne I a um mi sathahnak company (Cedar Meat Australia abattoir) ah minung 19 an si. Hi minung 19 chung ah kan mah Chin mi panga zong zawtnak an i tel tiah theih a si. Kan Chin mi chung zong in a tu hi minung tampi an check hna i an result a chuak rih lo mi zong an um rih. Hinak zong in kan tam deuh kho tiah min langhter duh lo mi pakhat nih a chim. A tu zawtnak an hmuh mi hna cu sizung tiang tu cu an phan lo. Inn tu ah an um ko rih hna.\nMah minung 22 chung ah minung pahnih cu ramleng khuatlawnnak in a rak kir mi an si i, quarantine ah an chiah mi hna chung in zawtnak an hmuh cu a si.\nVictoria pengkulh ngandamnak lei lutlai nihcun minung 19 zawtnak an I chonhnak hmun hi a company min a langhter lo nain ABC News nih an van hlat tikah Nitlak Melbourne I sahthahnak hmun pakhat a si mi Brooklyn ah a si tiah an theih.\nCompany lei tuanvo ngeitu nih an chimnak ahcun hmun khat I a tuan mi chung in minung 4 cu an dam lo tiah an thanh. Mah Hnu ah Sathahnak company le Victoria Pengkulh ngandamnak lei tuanvo latu hna he may nikhat ah khan minung 350 cu an zawtnak kan chek hna tiah a chim.\nAtu zawtnak thawngpang thar kong he pehtlai in Victoria pengkulh khuabawi a si mi Andrew nih “ nizan ah minung 13,000 cu an check khawh cang hna” tiah a chim. Cozah nih aa tinh mi Victoria pengkulh chung I state Emergency a thanh mi a dih hlan may 11 hlan chung hrim ah minung 100,000 cu an zawtnak zohfel kan I zuam lai tiah a bia a peh chap.\nAndrews nih a chim chap mi cu “Victoria ah a za tein zawtnak kan zohfel mi hi minung 56,00 an si cang’ tiah a bia a peh. A tu an test mi hna chung ah a result a fiang rih lo mi tampi an um rih. Mah nak leng in zawtnak hi a karh kho rih mi a si. Nangmah le nangmah na zumh lo I khuh khuh, hatthio tibantuk I na um ahcun vai test colh Victoria pengkulh chung ah Coronavirus test nak hmun 90 ah a um cang tiah a chim chap.\nA tu lio ah kan Chin miphun chung zong in mah bantuk pultlangrai kan ton cang tikah daithlan awk akn tha lo. I lenkai hrial khawh I zuam hna usih. Aherh tuk lawng ah leng chuah ding tiah kan cozah nih a kan ti mi nawl ngai tein um cio hna usih. A tu lio a zaw mi nak in kan tam deuh kho hinak in a chiat lei zong a panh kho mi kan si caah kan I ralrin cio a hau ko lai.


Min Aung Hlaing Ralkap Nih Minung A Thong Lengpi A Kan Thah Cang - Chin Eleven News\nMin Aung Hlaing Ralkap Nih Minung A Thong Lengpi A Kan Thah Cang\nNi 200 Chungah Ralhrang Kut In 1007 Nunnak Liam Ralhrang nih nawlngeihnak an lak (ni-200)chungah thah a tong mi minung 1007 tiang an phan\nAAPP nih August 19, nitiang cathanh a langhter ning ah Kawlram chung ralhrang phu hna nih nawlngeihnak an lak (ni -200) chungah hramhram in thah a tong mi mipi (1007) tiang an phan tiah theih a si.\nTlaihkhih a tong mi dihlak hi (7355) tiang an phan i, thlah rih lo mi dihlak hi (5747) an si.Tlaihkhih ding in nawlchuah hnawh mi hna hi (1984) tiang an phan tiah AAPP nih an langhter.\nNawlngeihnak la tu ralhrang phu hna nih thah nawn ruang ah Yangon khuachung in nunnak liammi tambik an si i, Mon ramkulh chungah nunnak liammi 10 an um i, tlaihkhih a tong mi (400) leng an si tiah theih a si. Thanlwin Times\nRelchap: Vawleicung biaceihzung nganbik International Criminal Court (ICC) ah Myanmar aiawhtu si kho dingin NUG nih kan i zuam cuahmah lio a si tiah NUG in nuhrin covo lei vuanci U Aung Myo Min nih a chim. Vawleicung huap nuhrin covo kong ngiathlaitu bu a simi Fortify Rigth nih August 19 ah “Myanmar ram ah a cangmi sualnak hna hi ICC nih biaceih dantatnak a tuah khawh nakhnga NUG Cozah nih zeitindah hma a lak lai” timi tlangtar in biaruahnak a tuah i cu biaruahnak ah cun U Aung Myo Min nih a cunglei bantukin a chimmi a si.\nFortify Rigth a dirhtu Matthew Smith nih hitihin a chim ve. “Nihin i kan chuahmi cathanh dal khatnak ah khan NUG Cozah nih International Law ningin Myanmar ram aiawhtu a si kho maw timi kong kan tial. Kan cathanh ah cun aiawhtu a si kho tiah kan laughter. UN tang i nuhrin covo zulhphung UDHR Article 21 ah mipi hna duhnak kha cozah pakhat i nawlngeihnak ah a hrampi a si lai tiah a um. Myanmar mipi hna nih cun NUG hi mipi duhning in dirhmi cozah a si tiah an pom cang. Khatlei ah nawlngeihnak a lami ralhrangbu cu mipi dihlak nih an doh.\n. Hiti an dohnak hi ralhrang rual nih ruru hranghrang in mipi an thah hna ruang lawngah a si lo. Thimnak i an sungh hnuah mipi hna nunnak thap in teirul cham an i timh ca zongah a si. Myanmar ralhrangbu nih mipi sersatnak in rampi nawlngeihnak tlaih an i tim, asinine rampi nawlngeihnak an tlaih khawh ruangah Myanmar ram aiawh in riantuan khawh a si hlei lo ti kha kan cathanh chungah tling tein kan tial”.\nTuanbia kan zoh tikah UN nih ralkap, a siloah ralhrang hna nih an uk/tlaihmi ram hna ah ralkap/ralhrangbu hna kha si loin mipi dirhmi cozah kha an ram aiawtu cozah ah a cohlanmi an um len. Tahcunnak ah Sierra Leone ram khi 1997 ah ralkap nih nawlngeihnak an lak hnu le Haiti ram ah 1991 ah ralkap nih nawlngeihnak an lak hnuah UN nih nawlngeihnak lak hlan mipi thimmi cozah kha an ram aiawtu cozah ah an cohlan hna. ASEAN chungtel a simi Cambodia zongah 1980 buainak ah khan ramdang a zammi cozah kha an ram aiawtu ah cohlan a si i nuhrin covo kong le ramkip hnatlaknak hna zongah an ram aiawh in min an thut ko, tiah Matthew Smith nih cun a chim.\nThiamsang hna chimning le tuaktan ningin cun NUG hi ICC ah Myanmar aiawhtu cozah si khawhnak lam a um ko ti a lang. RFA


kum 12 mi chungkhar pa cem vawlei nun - JM News\nApa thawng atang anu Motor accident nak in athih ruangah kum 12 Malaysia pahngakchia Muhammad Aiman Syazwan Mohd Fouzi nih anau le pa 5 kum 2 in kum 10 karlak a zohkhenh nak hna thawngpang cu ram chungah avun thang tatak.\nFouzi nu hi Bank ah riantuan mi asi, kan hnung thla ni 25 ah khan rian i a ttin pah ah Sungai Baru ah accident atong i arak thi, Fouzi pa hi thawng atang.\nkum 12 mi Fouzi nih hin far 4 le ahngakchia bik kum 2 mi naupa angeih hna, Social warefare department nih an komh nak “ka nu nih hin zing kan thawh ka ah breakfast akan chuan piak i arian akal hlan ah siangin ah akan chiah ta, siangin kan ttin caan ah avun kan lak i cun arian apeh than”\n“arian ruangah in ah akan umpi khawh peng lo caah ka nu nih ka nau le zohkhenh ning aka cawnpiak i anih zong hna ngam te in achuak tawn i ka nu um lo kar ah ka nau le tha te in ka rak zoh khenh hna, ei din an duh mi noodle le arti le thil dang pawl ka chuan piak tawn hna” tiah achim.\nBiahal nak an tuah mi, “atu ah kum 12 te lawng na si i na nau le minung 5 zohkhenh nak dingah na lung a dong maw?” tiah bia an hal mi cu “ka lung a dong lo, ka nu nih kan thih tak hmanh selaw ka nau le hi tha te in ka zohkhenh hna lai, ka pa Thawng atlak ruangah zoh khenh tu kan ngei lo i ka nau le hi ka thih tiang ka zoh khenh hna lai” tiah aleh hna.\nSocial Warefare nih bawmh nak phaisa Rm.300 an pek i apa far kum 43 mi Nor Azila Sahran anu au rual pa 6 zohkhenh ding in a umpi hna.\nUS siangin ah meithal kahnak achuak


Jehovah Nawl kha Lungtho tein Ngai | Cawn Awk Vennak Innsang\nVennak Innsang (Cawn awk Cauk) | 2019 September\nREL KA DUH Abua Holh Acholi Holh Africa Holh Aja Akha Holh Albania Holh Altai Holh Alur American Kut Holh Amharic Holh Amis Holh Angolan Sign Language Arab Holh Argentina Kut Holh Armenia Holh Armenia Holh (Nitlaklei) Aukan Australia Kut Holh Aymara Holh Azerbaijan Holh Azerbaijan Holh (Cyrillic Cafang Hmanmi) Bangladesh Holh Baoule Holh Bashkir Holh Bassa Holh (Cameroon) Batak (Karo) Batak (Simalungun) Batak (Toba) Belize Kriol Biak Bicol Holh Bislama Holh Bolivia Kut Holh Boulou Holh Brazil Kut Holh Britain Kut Holh Bulgaria Holh Cakchiquel Holh Cambodia Holh Catalan Holh Cebuano Holh Changana (Mozambique) Chavacano Chichewa Holh Chile Kut Holh Chin (Hakha) Chinese Cantonese (Simplified) Chitonga (Zimbabwe) Chitonga Holh Chitumbuka Holh Chiyao Holh Chokwe Holh Chol Holh Chopi Chuabo Holh Chuukese Holh Chuvash Holh Cibemba Holh Cinyanja Holh Citonga Holh Colombia Kut Holh Congolese Sign Language Costa Rica Kut Holh Croatia Holh Croatia Kut Holh Cuban Sign Language Czech Holh Czech Kut Holh Damara Dangme Holh Denmark Holh Digor Holh Douala Holh Dutch Holh Ecuador Kut Holh Edo Holh Efik Holh Esan Estonia Holh Ewe Holh Fiji Holh Finland Holh Finland Kut Holh Fon Holh France Holh France Kut Holh Ga Holh Garifuna Holh Georgia Holh Germany Holh Germany Kut Holh Gitonga Gokana Holh Greenland Holh Grik Holh Grik Kut Holh Guadeloupean Creole Guarani Holh Guatemala Kut Holh Gujarati Holh Gun Holh Haiti Creole Holh Hausa Holh Hebru Holh Herero Holh Hiligaynon Holh Hindi Holh Hiri Motu Holh Hmong (White) Honduras Kut Holh Hungary Holh Hungary Kut Holh Iban Holh Ibanag Ibinda Holh Iceland Holh Idoma Igbo Holh Igede Iloko Holh Indian Sign Language Indonesia Holh Indonesia Kut Holh Isoko Holh Italy Holh Italy Kut Holh Japan Holh Japan Kut Holh Javanese Jula Holh Kabiye Holh Kabuverdianu Kachin Holh Kannada Holh Karen (S'gaw) Kazakh Holh Kazakh Holh (Arabic) Kekchi Holh Kenyan Sign Language Khana Holh Kikamba Holh Kikaonde Holh Kikongo Holh Kikuyu Holh Kiluba Holh Kimbundu Holh Kinyarwanda Holh Kipende Holh Kirghiz Holh Kiribati Holh Kirundi Holh Kisi Holh Kisonge Holh Kongo Holh Korea Holh Korea Kut Holh Krio Kurdish Kurmanji (Caucasus) Kurdish Kurmanji Holh Kurdish Kurmanji Holh (Cyrillic Cafang Hmanmi) Kwangali Holh Kwanyama Holh Kyangonde Lahu Holh Laos Holh Latvia Holh Lenje Lhukonzo Holh Lifu Holh Lingala Holh Lithuania Holh Lomwe Holh Low German Holh Luganda Holh Lunda Holh Luo Holh Luvale Holh Macua Holh Madagascar Holh Maharashtra Holh Makhuwa-Meetto Malawi Kut Holh Malayalam Holh Malaysia Holh Malta Holh Mam Holh Mambwe-Lungu Holh Mapudungun Holh Marshall Tikulh Holh Masidonia Holh Mauritius Creole Holh Maya Holh Mazatec Holh (Huautla) Mbunda Mexico Kut Holh Mingrelian Mirang Holh Mixe Holh Mixtec Holh (Guerrero) Mizo Holh Mongolia Holh Moore Holh Motu Holh Mozambican Sign Language Myanmar Nahuatl Holh (Central) Nahuatl Holh (Chaklei Puebla) Nahuatl Holh (Guerrero) Nahuatl Holh (Huasteca) Navajo Holh Ndau Holh Ndebele Holh Ndebele Holh (Zimbabwe) Ndonga Holh Nepal Holh Ngabere Holh Ngangela Nias Holh Nicaragua Kut Holh Niuean Holh Norway Holh Nyaneka Holh Nyungwe Nzema Holh Okpe Oromo Holh Ossetian Holh Otetela Holh Palau Holh Panama Kut Holh Pangasinan Holh Papiamento Holh (Curaçao) Paraguay Kut Holh Persia Holh Peru Kut Holh Philippines Kut Holh Pidgin (West Africa) Poland Holh Poland Kut Holh Ponapean Holh Portugal Holh Portugal Holh (Portugal) Portugal Kut Holh Punjabi Holh Quebec Kut Holh Quechua Holh (Ancash) Quechua Holh (Ayacucho) Quechua Holh (Bolivia) Quechua Holh (Cuzco) Quiche Holh Quichua (Chimborazo) Quichua (Imbabura) Rarotongan Holh Roma Holh (Masidonia) Romania Holh Romania Kut Holh Romany (Macedonia) Cyrillic Romany (Serbia) Romany (Southern Greece) Ronga Runyankore Holh Russia Holh Russia Kut Holh Rutoro Holh Salvadoran Sign Language Samoa Holh Sangir Sango Holh Saramaccan Holh Sena Holh Sepedi Holh Sepulana Serbia Holh Serbia Holh (Roman Cafang Hmanmi) Sesotho (Lesotho) Sesotho (South Africa) Seychelles Creole Holh Shona Holh Sidama Holh Silozi Holh Sinhala Holh Slovak Sign Language Slovakia Holh Slovenia Holh Solomon Islands Pidgin Holh Spain Holh Spain Kut Holh Sranantongo Holh Sunda Swahili Holh Swahili Holh (Congo) Swati Holh Sweden Holh Tagalog Holh Tahiti Holh Taiwan Kut Holh Tajiki Holh Tamil Holh Tarascan Holh Tatar Holh Telugu Holh Tetun Dili Thai Holh Thai Kut Holh Thlanglei Africa Kut Holh Tigrinya Holh Tiv Holh Tlapanec Holh Tojolabal Holh Tok Pisin Holh Tonga Holh Totonac Holh Tshiluba Holh Tshwa Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Tuluk Kut Holh Turkey Holh Turkmen Holh Tuvalu Holh Twi Holh Tzeltal Holh Tzotzil Holh Uigur Holh (Arabic) Uigur Holh (Cyrillic Cafang Hmanmi) Ukraine Holh Umbundu Holh Urdu Holh Urhobo Holh Uruund Holh Uzbek (Roman) Uzbek Holh Venda Holh Venezuela Kut Holh Vietnam Holh Wales Holh Wallisian Holh Waray-Waray Holh Wayuunaiki Holh Wolaita Holh Xhosa Holh Yapese Holh Yoruba Holh Zambian Sign Language Zande Holh Zapotec Holh (Isthmus) Zimbabwe Kut Holh Zulu Holh\nCAWN AWK CAPAR 37\nJehovah Nawl kha Lungtho tein Ngai\n“Kan Pa chinchin cu zeitluk in dah a bia kan ngaih chinchin awk a si.”—HEB. 12:9.\nHLA 9 Jehovah Cu Kan Siangpahrang A Si\n1. Zeicah Jehovah nawl kan ngaih awk a si?\nJEHOVAH cu a kan Sertu a si caah a nawl kan ngaih * awk a si. Cun a sermi thil pawl caah phunglam sernak nawl zong a ngei. (Biat. 4:11) Pathian nawl kan ngaih awk a sinak a ruang dang pakhat cu Jehovah uk ning cu a ṭha bikmi a si caah a si. Tuanbia zoh tikah minung uktu tampi an um. Anmah he tahchunh ahcun Jehovah cu fimnak, dawtnak, zaangfahnak le zawnruahnak a ngei bikmi Uktu a si.—Ex. 34:6; Rom 16:27; 1 Johan 4:8.\n2. Hebru 12:9-11 nih Jehovah nawlngaih awk a sinak zei a ruang kong dah a langhter?\n2 Jehovah nih amah kan ṭih caah si loin kan dawt ca le a kan dawtu kan Pa in kan hmuh caah a nawl kan ngaihmi kha a duh. Paul nih Hebru Khrihfabu sin a cakuat ah “kanmah ca ṭha ding ah” a kan cawnpiaktu a si caah ‘kan Pa bia kha kan ngaih chinchin awk a si’ tiah a ti.—Hebru 12:9-11 rel.\n3. (a) Jehovah nawl kan ngaih kha zeitindah kan langhter khawh? (b) Zei biahalnak dah kan i ruah hna lai?\n3 Thil sining kip ah Jehovah bia ngaih awkah kan si khawh chung kan i zuamnak thawngin le kanmah hngalhnak kha kan i bochan lonak thawngin Jehovah nawl kan ngaih kha kan langhter. (Ptb. 3:5) Jehovah sining tam deuh kan hun hngalh tikah Jehovah nawlngaih kha kan hun i fawih deuh. Zeicah? A tuahmi thil kip ah mah sining hna kha a langhter caah a si. (Salm 145:9) Jehovah kong tam deuh kan cawn tikah amah kan dawtnak cu a fek chin lai. Jehovah kan dawt tikah zeidah tuah ding a si i zeidah hrial ding a si timi kong he aa tlaiin phunglam tampi kan herh ti lai lo. Jehovah duhmi ningin ruah awk le a ṭhalomi thil kha hrial awkah kan i zuam lai. (Salm 97:10) Asinain a caan ah Jehovah nawlngaih awkah kan i harh men lai. Zeicah cutin kan i harh? Khrihfa upa, pale le nule nih Mangkibawi Nehemiah, Siangpahrang David le Jesuh nu, Mary sinin zeidah an i cawn khawh? Hi capar ah mah biahalnak hna i a phi kha kan i ruah hna lai.\nKan caah Jehovah Nawlngaih cu Zeicah a Har khawh?\n4-5. Rom 7:21-23 ningin kan caah Jehovah nawlngaih cu zeicah a har khawh?\n4 Jehovah nawlngaih awkah kan i harhnak a ruang pakhat cu kan dihlak in sualnak le tlinlonak ro kan co caah a si. Cucaah ralchanh duhnak lungput kan ngei. Adam le Evi nih thlauhmi thingthei kha an ei i Pathian an ralchanh hnuah anmah tein phunglam an i ser. (Gen. 3:22) Tuchan zongah mi tampi nih Jehovah kha an ralchanh i a hmaan le hmaanlo kong ah anmah tein biakhiahnak an tuah.\n5 Jehovah a hngalmi le a dawmi hna hmanh nih tling tein Jehovah nawl ngaih kha an i harh. Lamkaltu Paul nih mah zuamcawhnak kha a rak ton. (Rom 7:21-23 rel.) Paul bantukin Jehovah mithmuh ah a hmaanmi thil kha tuah kan duh ve. Asinain thil ṭhalo tuah duhnak lungput kha a zungzal in kan doh a hau.\n6-7. Jehovah nawlngaih awkah a harter khomi a ruang dang pakhat cu zeidah a si? Tahchunhnak pe.\n6 Cun Jehovah nawlngaih awkah kan i harhnak a ruang dang pakhat cu kan ṭhannak hmun i nunphung nih a kan iap caah a si. Mi tampi ruahnak cu Jehovah duhnak he aa ralchanh. Cucaah mi nih a sawhsawh in an hmuhmi ruahnak nih a kan iap nakhnga lo mah kha kan doh peng a hau. Tahchunhnak pakhat in ruathmanh.\n7 Hmun cheukhat ah mino pawl cu tangka tampi kawl dingin hnek an si. Mary * timi unaunu pakhat nih mah zuamcawhnak kha a rak ton. Jehovah kong a cawn hlanah an ram i a ṭha bikmi sianginn ah a kai. Mary cu a chungkhar nih lahkhah a sangmi rian ṭuan dingin an hnek. Mary zong nih mah kha a duh ve. Asinain Jehovah kong a cawn i Jehovah kha a dawt tikah a hmuitinh cu aa thleng. Hitin a ti: “A caan ah tangka tampi a ka hmuhter khomi chawlehnak rian ṭuan dingin caanṭha tampi ka hmu, asinain mah hna nih thlaraulei ah ka tuah tawnmi thil hna kha a hnorsuan khawh. Ka ṭhan ning ruangah mah hna kha al awkah kaa harh tuk. Cucaah Jehovah rianṭuannak ah dawnkhantu a simi rian hna kha ka al khawh nakhnga ka bawm tiah Jehovah sinah thla ka cam.”—Matt. 6:24.\n8. Atu zei kong dah kan i ruah hna lai?\n8 Jehovah nawl kan ngaih ahcun ṭhatnak kan hmu lai. Asinain nawlngeihnak cheukhat pek a simi Khrihfa upa, pale le nule hna nih Pathian nawl an ngaih tikah midang kha an bawmh khawh hna. Jehovah lung a lawmhtermi lam in zeitindah nawlngeihnak hman khawh a si ti a langhtermi Baibal chung i tahchunhnak cheukhat kong kha i ruah hna u sih.\nKhrihfa Upa Hna nih Nehemiah sinin An Cawn Khawhmi\nNehemiah nih Jerusalem vanpang sak ṭhannak ah aa tel bantukin Khrihfa upa hna cu Biakinn i rianṭuannak ah an i tel ve (Catlangbu 9-11 zoh) *\n9. Nehemiah nih zei zuamcawhnak hna dah a ton?\n9 Jehovah nih Khrihfa upa hna kha a miphun zohkhenh ding timi a biapi tukmi rian a pek hna. (1 Pet. 5:2) Nehemiah nih Jehovah miphun a pehtlaih hna ningin Khrihfa upa hna nih tampi an cawn khawh. Judah mi hna i mangkibawi pakhat in Nehemiah nih nawlngeihnak tampi a hmu. (Neh. 1:11; 2:7, 8; 5:14) Nehemiah nih a tonmi zuamcawhnak cheukhat hi ruathmanh. Mi pawl nih biakinn an thurhhnawmhmi le Levi mi pawl tangka bawmh ding timi nawlbia an zulh lomi kha Nehemiah a hngalh. Cheukhat nih Sabbath phunglam kha an buar i pa cheukhat nih ramdang nu kha an ṭhit hna. Mangkibawi Nehemiah nih mah a har tukmi thil sining kha a tawnghtham a hau.—Neh. 13:4-30.\n10. Nehemiah nih a tonmi zuamcawhnak kha zeitindah a lehrulh?\n10 Nehemiah nih a nawlngeihnak kha ningcang tein a hman. Pathian miphun kha amah ruahnak zulh dingin a hnek hna lo. Mah canah lungtak tein thla a cam i Jehovah lamhruainak kha a kawl, cun mi pawl kha Jehovah nawlbia kong a cawnpiak hna. (Neh. 1:4-10; 13:1-3) Nehemiah cu a unau hna he toidor tein rian a ṭuanṭi i Jerusalem vanpang sak ṭhannak hmanhah a bawmh hna.—Neh. 4:15.\n11. Khrihfa upa hna nih 1 Thesalon 2:7, 8 ningin unau pawl kha zeitindah an pehtlaih hna awk a si?\n11 Khrihfa upa hna nih Nehemiah tonmi buaibainak cu an tong men lai lo, asinain lam tampi in Nehemiah kha an i zohchunh khawh. Tahchunhnak ah, Khrihfa upa hna nih an unau pawl ṭhatnak caah fakpi in rian an ṭuan. Cun an nawlngeihnak ruangah midang nakin ka ṭha deuh timi ruahnak an ngei lo. Mah canah Khrihfa unau pawl kha nem tein an pehtlaih hna. (1 Thesalon 2:7, 8 rel.) A fekmi dawtnak le toidornak lungput an ngeih kha an biachim in an langhter. Kum tampi chung Khrihfa upa a ṭuan cangmi Andrew nih hitin a ti: “Khrihfa upa hna nih zaangfahnak le nemnak he an pehtlaih hna tikah unau pawl nih ṭha tein an lehrulhmi hna kha ka hmuh. Mah sining hna nih unau pawl kha Khrihfa upa pawl he rianṭuanṭi awkah a forh hna.” Caan saupi Khrihfa upa a ṭuan cangmi Tony zong nih hitin a ti: “Filipi 2:3 i ruahnak cheuhnak kha zulh awkah kaa zuam i midang kha keimah nakin an ṭha deuh tiah hmuh awkah ka zuam zungzal. Mah nih nawlngeitu pakhat bantukin pehtlaih hna lo awkah a ka bawmh.”\n12. Khrihfa upa hna caah toidornak ngeih cu zeicah a biapit?\n12 Khrihfa upa hna cu Jehovah bantukin an i toidor awk a si. Jehovah cu van le vawlei ah Cungnung bik a si nain, “sifakmi kha leidip lak i an umnak” in cawi awkah “a rung kuun.” (Salm 18:35; 113:6, 7) Jehovah nih aa porhlawmi le a lung a puammi kha a huat tuk hna.—Ptb. 16:5.\n13. Zeicah Khrihfa upa pakhat nih “a lei kha a uk khawh” peng a herh?\n13 Jehovah nawl a ngaimi Khrihfa upa pakhat nih “a lei kha a uk khawh” peng a hau. Cutin aa uk khawh lo ahcun midang nih upatnak in an pehtlaih lo tikah zawnruahnak ngei loin bia a chim khawh. (Jeim 1:26; Gal. 5:14, 15) A hmasa ah langhtermi Andrew nih hitin a ti: “A caan ah Khrihfa upa pakhat in a ka upat lomi unau pawl kha zawnruahnak ngei loin lehrulh ka duh hna. Asinain Baibal chung i zumhfekmi pa hna kong kha ka ruah tikah toidornak le nemnak lungput ngeih cu zeitluk in dah a biapit ti kha ka hun hngalh.” Khrihfa upa hna nih a dang Khrihfa upa hna i telin unau pawl he bia an i ruah tikah dawtnak le nemnak an langhternak thawngin Jehovah nawl an ngaih kha an langhter.—Kol. 4:6.\nPale nih Siangpahrang David sinin An Cawn Khawhmi\n14. Jehovah nih pale kha zei rian dah a pek hna, an sinin zeidah aa ruahchan?\n14 Jehovah nih chungkhar lu in pale kha rian a pek hna i fale cawnpiak ding le chimhrin ding kha an sinin aa ruahchan. (1 Kor. 11:3; Efe. 6:4) Asinain pale nih an nawlngeihnak kha an duhning paoh in an hman khawh tinak a si lo. Jehovah cu chungkhar a Dirhtu a si, cucaah an chungkhar an pehtlaih hna ning kha Jehovah nih bia a ceih te hna lai. (Efe. 3:14, 15) Pale nih an nawlngeihnak kha Pathian lung a lawmhtermi lam in an hmannak thawngin Jehovah nawl an ngaih kha an langhter khawh. Siangpahrang David sinin pale nih tampi an cawn khawh.\nPale nih an thlacamnak ah toidornak an ngeih kha an langhter awk a si (Catlangbu 15-16 zoh) *\n15. Siangpahrang David cu pale caah zeicah zohchunh awk ṭha a si?\n15 Jehovah nih David kha chungkhar lu lawng si loin Israel miphun dihlak siangpahrang zongin rian a pek. Siangpahrang pakhat in David cu nawlngeihnak tampi a hmu. A caan ah a nawlngeihnak kha a ding lomi lam in a hman i sualnak ngan a rak tuah. (2 Sam. 11:14, 15) Asinain chimhhrinnak a cohlannak thawngin Jehovah nawl a ngaih kha a rak langhter. Thlacamnak in a lungchung ah a ummi vialte kha Jehovah sinah a rak phuan. Cun Jehovah ruahnak cheuhnak kha zulh awkah a si khawh chungin aa zuam. (Salm 51:1-4) Mah lengah pa pawl sin lawngin si loin nu pawl sinin a hmuhmi ruahnak cheuhnak hna zong kha toidor tein a rak cohlan. (1 Sam. 19:11, 12; 25:32, 33) David nih a palhnak in a rak cawn i a nunnak ah Jehovah biaknak kha biapi bik ah a chiah.\n16. Pale nih David sinin zeidah an cawn khawh?\n16 Siangpahrang David sinin pale nih an cawn khawhmi cheukhat kong hi ruathmanh: Jehovah nih aan pekmi hna nawlngeihnak kha ningcang tein hmang u. Nan palhnak kha cohlan u law midang nih Baibal hrambunh in ruahnak an in cheuhmi hna zong kha cohlang u. Cutin nan tuah ahcun nan chungkhar nih nan i toidor caah an in upat hna lai. Nan chungkhar he thla nan camṭi tikah Jehovah sinah nan lungchung ah a ummi dihlak kha chim u law zeitluk in dah Jehovah nan i bochan ti kha hngalhter hna u. A biapi bikmi cu nan nunnak ah Jehovah biaknak kha pakhatnak ah chia u. (Deut. 6:6-9) Zohchunh awk ṭha nan langhtermi cu nan chungkhar nan pekmi hna laksawng vialte lakah man a ngei bikmi a si.\nNule nih Mary sinin An Cawn Khawhmi\n17. Jehovah nih nule kha zei rian dah a pek hna?\n17 Jehovah nih nule kha chungkhar ah a biapimi rian a pek hna. Fale cungah nawlngeihnak cheukhat a pek hna. (Ptb. 6:20) A taktak ti ahcun nule nih an tuahmi le an chimmi cu an fale nunnak cungah huham a ngei kho. (Ptb. 22:6) Nule nih Jesuh a nu, Mary sinin an i cawn khawhmi kong hi i cinken u.\n18-19. Nule nih Mary sinin zeidah an i cawn khawh?\n18 Mary nih Baibal kha ṭha tein a hngalh. Jehovah kha a upat tuk i Jehovah he a ṭhami pehtlaihnak zong a ngei. A nunnak dihlak i thlen dih ding a si hmanhah Jehovah lamhruainak kha lungtho tein zulh a duh.—Luka 1:35-38, 46-55.\nNule nih an tha a bat i an thin a hun lioah chungkharmi hna cungah dawtnak langhter awkah fakpi in an i zuam a hau (Catlangbu 19 zoh) *\n19 Nule hna, Mary kha lam tampi in nan i zohchunh khawh. Zeitindah? Pakhatnak ah, pumpak Baibal hlathlainak le thlacamnak thawngin Jehovah he nan i pehtlaihnak kha fehter peng. Pahnihnak ah, Jehovah lunglawmhter awkah a herhmi thlennak hna kha tuah duhnak lungthin ngei. Tahchunhnak ah, a thinhun a fawimi le fale puarhrangpi in a pehtlaimi nulepa sinin a ṭhangmi na si men lai. Cucaah fale cutin pehtlaih cu a phung a si ko tiah na ruah khawh men. Jehovah phunglam na cawn hnu hmanhah na fale cungah lungdaihnak le lungsaunak ngeih peng cu a har kho men, a hleiin na tha a bat caan le na bia an ngaih lo caan ah a si kho men. (Efe. 4:31) Cu bantuk caan ah Jehovah sinah bawmhnak hal cu a biapi tuk. Lydia timi nu pakhat nih hitin a ti: “A caan ah ka fapa nih ka bia a ngaih lo tikah thinhun in ka lehrulh nakhnga lo thla ka cam. Ka chimh pah hmanhin chikkhat kaa din ta i Jehovah sinah ka lungchung in thla ka cam. Thlacamnak nih lungdaihnak a ka hmuhter.”—Salm 37:5.\n20. Nule cheukhat nih zeibantuk zuamcawhnak dah an ton, mah kha zeitindah an tei khawh?\n20 Nule cheukhat nih an tonmi a dang zuamcawhnak pakhat cu an fale sinah dawtnak langhter awkah an i harhmi kha a si. (Titas 2:3, 4) Nule cheukhat cu nulepa nih fale ṭha tein an pehtlaih lomi hna chungkhar in a rak ṭhangmi an si. Cutin a ṭhangmi na si ahcun na nu le na pa nih an rak tuahmi palhnak kha tuah ṭhan ti hlah. Jehovah nawl a ngaimi nule nih an fale cungah dawtnak langhter khawh ning kha an cawn a hau. An ruahnak, an intuarnak le an tuahsernak kha thlen awkah an i harh ko lai nain an i thleng kho ko. Cutin an i thlen ahcun anmah he, an innchungkhar he ṭhatnak an hmu lai.\nJehovah Nawl Ngai Zungzal\n21-22. Isaiah 65:13, 14 ningin Jehovah nawlngaihnak in zei ṭhatnak dah kan hmuh lai?\n21 Siangpahrang David nih Jehovah nawlngaih cu zeitluk in dah a ṭhat ti kha a hngalh. Hitin a ti: “BAWIPA phunglam cu a hmaanmi an si, cu phunglam a zulmi cu an lung aa lawm. A nawlbia cu dinnak lei ah a tlingmi an si i hngalhthiamnak lungthin pe khotu an si. Na sal hi hngalhnak an ka pek i ka zulh hna caah laksawng ka hmu.” (Salm 19:8, 11) Tuchan zongah Jehovah nawl a ngaimi le a ngai lomi hna an i dannak kha kan hmuh khawh. Jehovah nawl a ngaimi hna cu “lunglawm in hla an sa.”—Isaiah 65:13, 14 rel.\n22 Khrihfa upa, pale le nule nih Jehovah nawl kha lungtho tein an ngaih tikah an nunnak a ṭhangcho, an chungkhar a nuam deuh i Khrihfabu ah lungrualnak a um deuh. A biapi bikmi cu annih nih Jehovah lung an lawmhtermi kha a si. (Ptb. 27:11) Mah hna cu a sunglawi tukmi thluachuah an si.\nJehovah nawlngaih cu zeicah a har khawh men?\nKhrihfa upa, pale le nule nih zeitindah Jehovah nawl an ngaih kha an langhter khawh?\nJehovah nawl kan ngaih peng ahcun zei ṭhatnak dah kan hmuh lai?\nHLA 123 Pathian Khuakhannak, Zumhfek Tein Zulhnak\n^ cat. 5 Hi capar ah zeicah Jehovah nawl kan ngaih awk a si timi kong kan i ruah hna lai. Cun nawlngeihnak cheukhat pek a simi Khrihfa upa, pale le nule dihlak nih Mangkibawi Nehemiah, Siangpahrang David le Jesuh nu, Mary sinin zeidah an i cawn khawh timi kong zong kan i ruah hna lai.\n^ cat. 1 BIAFANG FIANTERNAK: Nawlngaihnak timi biafang cu hramhram in nawl ngaih awkah hnek a simi hna caah cun a ṭha lomi sullam a ngei. Asinain Pathian nawlngaih awkah aa thimmi Pathian miphun hna caah cun a ṭha lomi sullam a ngei lo.\n^ cat. 7 An min cheukhat thlen a si.\n^ cat. 62 HMANTHLAK FIANTERNAK: Nehemiah nih Jerusalem vanpang sak ṭhannak ah aa tel bantukin Khrihfa upa pakhat cu Biakinn remhnak ah a fapa he rian an ṭuahṭi.\n^ cat. 64 HMANTHLAK FIANTERNAK: Pa pakhat nih a chungkhar aiawh in Jehovah sinah lungtak tein thla a cam.\n^ cat. 66 HMANTHLAK FIANTERNAK: Minopa pakhat cu suimilam tampi chung game aa celh caah a rian le a sianginn ca hmanh a tuah kho ti lo. Rianṭuannak in thaba ngaiin a rak ṭinmi a nu nih thinhun loin le nem tein a fapa kha a chimhrinh.\nJehovah Nih Aa Toidormi A Salle Kha A Sunsak Hna\nArmageddon cu Thawngṭha a Si\n‘Ka Sinah Ra Tuah U, . . . Hrimhnak Kha Kaan Pek Hna Lai’\nText Digital cauk download option VENNAK INNSANG (CAWN AWK CAUK) 2019 September\nVENNAK INNSANG (CAWN AWK CAUK) 2019 September


A Poi taktak-Thantlang Sizung ah a thimi Pu Bawi Veng hi Nurse pawl an daithlang deuh ruangah a si – Chin World News Evening\nNgaihchiatnak thawng-Thantlang Peng Ngaphaite khuami Pu Bawi Vung (Pu Beivai) cu rilfonghlei operation tuahnak in Thantlang sizung October 17 chun suimilam 12:00 tluk ah a nunnak liam, tiah kan theih.\n“Amah hi, Operation an tuahnak hih sii (meh-sii)tamtuk an pek hleiah, Operation tuahnak khan in an chuahpi hnu tlawmpal ah a taksa fak (a ngan fak) tuk i, mizaw zohkhenhtu nurse pawl nih zeirel huaha loin hi bantuk cu a si tawnmi a si ko tiin nurse an daitlang deuh ruangah a si tiah,”Pu Bawi Vung a umpitu ngaphaite khuami pakhat nih cun a chim.\nPu Bawi Veng hi kum 38 a upa si i Fa 4 a ngeimi a si. Operation tuahtu Dr. Lily nih a chimning ahcun, “hih-sii (meh-sii) kan pekmi hi hawi zat tluk tein kan pek ve ko nain a thisa nih a chei deuh rua lo,” a ti. Pu Bawi Vung ruak cu Thantlang sizung in an chuahpi hnu ah, Ngaiphaite khualei ah zaanlei suimilam 2:30 Pm tlukah an kalpi cang tiah kan theih. Chirchan-The Ngephesizo Post\nBiakilh-Atu lio cu Chinmi (Laimi) chungin ngaihchiatnak a tongmi kan tam ngaingai. Cun, atu lio cu kan theih cio bangin Covid-19 pulrai zawtnak ruangah ruak zong lungduh in hmun khawh a si lo tikah, chungkhar caah lungdi riam a har ngaingai lai. Tutan zongah Thantlang ah Pu Bawi Vung ruak nih mual akan liam taak. Tantaakmi chungkhar Bawipa nih hnem hram ko hna seh!\nMizaw a zohkhenhtu nurse pawl zong kan i ralrin taktak aherh cang. Mizaw nih ka taksa, ka taksa nuam lo tiah a ti ahcun, Sibawi sinah cucu kan chimh piak hna awk kha kan rian a si. Minung cu a thazaang therdawm deuhmi le a thazaang ṭha deuhmi kan um tikah, fahnak tuar kho loin a nunnak a liammi an um ṭheo tawn. Cucaaah nurse pawl zong i ralring cang hna usih.\nMipi sinah thawngpang thlazamh piak na duh si cun zeitik caan paoh kan i thlahzamh piak khawh zungzal hna. Thawngpang kan ṭialmi kongah, pehtlaih a duhmi nih Salai J Vanduhthar Lahnin ah pehtlaih khawh peng kan si. Cun, kan ca a kan rel piaktu nan dihlak cungah kan ilawm. Upatnak he-Admin


Fanute A Si Ruangah Hringtu Nulepa Nih Hnawmpung Chungah An Hlonh, Hngerhte Nih Khatthupin An Rak Tlanh – Chin Modern News\nFanute A Si Ruangah Hringtu Nulepa Nih Hnawmpung Chungah An Hlonh, Hngerhte Nih Khatthupin An Rak Tlanh\nPosted By: chinmodernnews January 25, 2019\nHnawmpung chungah plastic in an tuam i an hlonhmi ngakchia chuakka nute cu hngerhte nih khatthupin an rak tlanh nain a nunnak tu cu an khamh khawh than.\nCentral Indian, Madhya Pradesh peng um Bhopal palik nih ngakchia chuakka fanute cu hringtu nulepa nih fapa a si lo caah an hlonhmi a si tiah an chim.\nHnawmpung chungah hlonhmi ngakchia chuakka fanute cu lakphak dawr a ngeimi Dheeraj Rathore nih Zarhteni zingka te i lam a kal lioah ngakchia tah thawng a theih hnu in a van tuamhlawm hi a si.\nDheeraj Rathore nihcun ngakchia chuakka nute cu hnawmtam lakah cun a lu le a takpum khat tein hngerhte nih an rak tlanh tiah a ti. Cun a hawile minung 2 a kawh hna i ngakchia chuakka nute takpum tlanhtu hngerhte le thakza pawl hna cu an thianh piak.\nCu hnu ah, ngakchia chuakka nute cu tha tein a tuam i siin an ah kalpi. Ngakchia te cu a rihzaan 3.5lbs lawng a si. Ngakchia chuakka poah cu an rihzaan 5.5lbs in 8.8lbs karlak tal cu punghman in an si awk a si tiah siin riantuantu hna nih an langhter.\nNgakchia chuakka fanute cu siin an rak kalpi lioah khan a takpum ah hliamhma i ruunnak tete hna zong tampi a um chih tiah an chim chap. Cucaah palik nih ngakchia chhuakka fanute hlonhtu a simi hringtu nulepa hna cu tlaih dingin an kawl hna.\nIndia ram hmun zeimawzat ahcun mah bantukin fanu nakin fapa duh deuhnak le thleidannak hi a tam ngai. Nulepa zeimawzat hna nih fanu an duh deuh lonak hna cu, an phungah fanu hna cu pasal an ngeih tikah anmah tu nih an pasalle kha chaw man (dowry) an manh hna.\nCun pasal an ngeih hnu ahcun an chungkhar nulepa hna cu an chuahtak hna i nulepa an zohkhenh ti hna lo caah fanule cu santlaihnak an ngei lo tiin fanu hrin an duh lo deuhnak hna hi a si.


Trump Cu A Tuahsernak A Thatlotuk Ruangah A Ing Ko Cang – The Cherry Par\nTrump Cu A Tuahsernak A Thatlotuk Ruangah A Ing Ko Cang\nPu Trump nih Capitol innpi ah buainak le thilttha lo tuah ding in a minung pawl cu a forh hna ruangah Twitter nih a account cu a zungzal in an phihpiak/an kharpiak. Twitter hi kum 2006, March thla 21 ah Jack Dorsey le a hawi le pathum nih an rak thokmi, social networking service a si. Tu ni tiangah a hmangmi zate hi million 321 an si i rianttuantu 4,600 an um. An Headquarter cu San Francisco, California, USA ah a um. A neitu bik le a tuahtu, Jack Dorsey hi a rum tuk cang. Amah hi Twitter CEO zong a si/a ttuan. A neihmi zate cu $13billion a si. Donald Trump khi a rum ngai ve nan a neihmi zate $3.1 billion hrawng lawng a si. Trump nak in Dorsey cu a letthum hrawng in a rum deuh kan ti lai cu. Dorsey hi kum 44, mi note a si rih.\nCapitol innpi luhhnawh hnu in cun Twitter nih Trump lawng siloin midang zong tamngai an account a phihpiak hna. Mah kongah buainak tam ngai a chuak. Social Media i thil a ti khawh ning le rian a ttuan khawh ning cu Laimi cathiam lo tampi zong nih kan i fiang ngai cang hna. Ka bialak ah, Trump a min thar cu “Pate Lul” a si.\nAtu tan Trump nih thil ttha lo a tuah ruangah a dang tthat lonak tampi zong a chuahpi. Minung pa 6 an thi. Tamtuk an tlaih hna lai i bia an ceih hna lai. Social Media dang karlak ah siseh, R-D party karlak zongah buainak a um, second impeachment kong zongah. Amah Trump a ttanhtu minung tampi zong nih an kaltak cang. Laimi lak zongah a piangthar i Trump a kal takmi an tam ngai cang ti si. Hmailei zongah an kaltak len rih ko lai, mifim deuh le piangthar deuh pawl nih cun. Credit: Saya Van Tum\n← Twitter, Google le Apple pawl nih Conservative an tuahto dan hna cu a fak taktak\nDemocrats le democrats a dirkamhtu pawl lungput cu communist, socialist le ralkap cozah bantuk ah an i chuah chin lengmang →


CNA ralbawi Major Ngun Vung nih ralram ah a kan liamtak ve cu ngaihchia tuk hringhran | The Chin Express\nCNA ralbawi Major Ngun Vung nih ralram ah a kan liamtak ve cu ngaihchia tuk hringhran\nCNA ralbawi Major Ngun Vung nih nizaan January 13 ah Tonzang peng ralram ah ral a tuk cuahmah lio ah a kan liamtak.\nNizaan tihni January 12 zongah CNA ralkap senthum Sergeant Van Sui Lian nih a kan liamtak. A pehpeh in CNA ralkap nih an kan liamtak cu ngaihchia tuk hringhran.\nTonzang peng, Senam khua ah ralhrang Myanmar ralkap he aa bawmmi Meitei tapung he an i kah lio ah a nunnak liam hi asi.\nMajor Ngun Vung cu Khampat khuami asi. An khuami Chelsea Bawi nih atanglei bangin a sian lonak le ngaihchiatnak a langhter.\nChelsea Bawi: CNA ralbawi Major Ngun Vung nih January 13 ahkhan ram le miphun caah martyr in a nunnak a kan pek piak! Tonzang peng Senam khua ah Meitei damiah pawl hi Kawl ralhrang he i tuai in an um tawn.\nMeitei tapung pawl hi bing cin in ai cawm mi an si tawn. CNA nih thawldawi hrimhrim a herh cang caah an tuknak ah kan i bochan tukmi Major Ngun Vung nih ram le miphun caah mual a kan liamtak.\nMajor Ngun Vung hi hngakchiat lio tein keimah he zong ai kengkawi lengmang mi kan si i, nizaan tihni tiang zong ai chawn pengmi kan si ve tikah tubantuk thawngpang ka vun theih ahhin cun a fak ka tituk ve hringhran.\nKhampat nih CNA ah ralbawi kan i ngeihchun mi paraltha pakhat te nih parbang in ruah lo tukin a kan liamtak mi hi Khampat ca zongah sunghnak faktuk asi i, a fak kan ti tuk hringhran.\nTantakmi chungkhar Bawipa nih in hnem hna sehlaw miphun caah Kawi Vung na saduhthahnak hi tlinter hram ko seh mu! Na hawikom, khuami le na miphun nih upatnak saangbik kan in pek!\nNote: Thawngpang hi tial rih lo dingin an ti caah casnsaupi tial loin ka um, mi tampi nih an vun post cio caah ka vun post chim ve mi asi.crd by-Chelsea Bawi.\nHmasa thawngpangCDF-Matupi nih Myanmar ralkap 1 a thah, 3 hliam\nHnu thawngpangMalaysia: Cambodia hruaitu Myanmar a tlawnmi cu kan lungṭha lo ngai


Mittha Pa Nih A Hawi Mitcaw Pa Zanriah Ei A Sawmnak Kong – ZINGHMUH NEWS\nMittha Pa Nih A Hawi Mitcaw Pa Zanriah Ei A Sawmnak Kong\nHlan lio ah mi ttha pa pakhat nih hin mit khua hmu lo mitcaw hawikom pakhat a nei i a dawt tuk ruangah voikhat cu zanriah ei a sawm. Zanlei a hung phanh tik ah an kawifa cu nuam te le thaw tak tak in rawl cu an ei tti i rawl an ei dih ah cun khua zong a hung mui ngai ve cang. Cu tik ah mitcaw pa nih cun ka kawl khua zong a tlai cang caah ka lawi cang lai tiah a chimh.\nCu tik ah a hawi pa nih cun mitcaw a hawipa cu mei inn pakhat a pek, a hawi mitcaw pa cu a thin hung tuk i “mit khua hmu lo mitcaw ka si na theih ko bu ah mei inn na ka pek hi na ka nehsawh ruang le na ka zomhteih ruangah maw si” tiah zanriah ei a sawm tu a hawi pa cu a ti colh.\nA hawi pa nih cun “ka kawi, kan nehsawh le kan zomhteih ruangah si loin kan dawt tuk ruangah mah mei inn kan peknak hi si, nang mah nih cun khua na hmu lo nain midang nih cun an rak hmuh khawh lai. Mui lak i na lawi tik ah nang nih midang cu na hmu hna lo nain midang nih nang mah an rak in pah sualnak hnga lo le an in hmuh khawhnak ding caah mah mei inn hi na caah a ttha” tiah a leh hnu lawng ah mitcaw pa nih a hawi pa dawtnak kong cu aa fiang.\nVawlei cung kan nun chungah zei tluk aa dawmi hawikom ttha zong hei si ko hmanh usilaw thil pakhat kan fian ning aa khah lo ah cun phundang lei in ruah a fawi ngai. A biana ah fanu dawh ngaimi pakhat hei nei law na fanu pasal ding nih phaisa tampi he rak kan hal hna seh ti cu na duh ko lai nain na fapa caah nupi na hal lai ah cun phaisa tlawm tein rak kan hal hna seh ti na duh ko lai.\nNa fapa nupi cu nan inn chungkhar kar ah mah nu hi rian ttuan zong a fel lo tuk i theih thiamnak zong a nei lo tuk tiah na ruah sual ko lai nain nang mah fanu belte cu a pasal te chungkhat lak ah nawl a nei ngaimi siter na duh ngai fawn ko lai. Lam na kal tik ah na pawngah kalmi mawttaw khi na rem lem hna lai lo nain mawttaw na mawngh tik ah cun lam aa chokmi minung khi na rem lem hna lai lo.\nMi kut tang ah rian ttuan tu dirhmun in na um lio ah cun kan pu maw kan pi nih hin a kan hrem tuk tiah na ruah ko lai nain rian neitu mirum dirhmun na phanh tik ah rian ttuan zuam huaha lomi minung cu na huat ngai fawn ko lai. Thil cawtu dirhmun in na um lio ah cun an thil man faak tuk tiah na ruah tawn ko lai nain thil zuar tu na si ve tik ah cun thil cawtu nih an ka deet tuk tiah na zai kho men.\nCu ruangah zei thil kong hmanh ah hin kan mah lei kap lawng in ruat loin midang lei kap zong in ruah piak ah a ttha. Midang lei kap in na ruah lo i nang mah lei lawngin na ruah ah cun na caah buainak a chuak peng ko lai.\nHOME, KNOWLEDGE February 5, 2019 February 5, 2019 by David


Kan miphun ralkap kut ah Saya Vabielo a thi – The Cherry Par\nOctober 4, 2021 Cherry News\nA ruak an zoh tikah a lu a kuainak zong a um. Cu a hma cu a tluknak in maw a si asilole a dangdang in dah a si timi cu chungkhar lei in an thei kho lo. CDM a tuah lo tiah an ruah caah maw an tlaih asilole dalan bantuk ah an ruah caah dah an tlaih timi cu CDF-Thantlang lei nih fianternak an tuahmi a um rih lo.\nKhua lonh ah CDF ralkap nih an nau pakhat he an chiah tak chung hna i anmah cu khuachung ah wine an ding ta. An rit hnu ah an hruaitu pakhat nih Pu Sang Kian cu ‘CDM na tuah duh lo’ tiin a velh, cuti a velh lio ah cun thil chanh ding a ra thanmi Mang Thawng(Farrawn khuami, Pu Sang Kian a fanu vapa) nih a hmuh hna i a thlauh(phone an i chawn i khua lonh ah kan um ko a ti caah thil an chanh a si).\nNain, Mang Thawng(amah hi CDM a tuahmi a si) zong cu a velh ve. Meithal he a si hlei ah a meithal in a hmuaih chih hna caah an let ngam lo, a duh chung in a velh hna i Pu Sang Kian cu a hnarthi a chuak, Mang Thawng(Thawngbawi) cu fak tuk in a velh caah a hmai zong a kuai dih i tuhi a tho kho lo, drip an thlaih lio a si. Pu Sang Kian cu a thi he CDF ralkap nih cun an kalpi i atu hi CDF sin ah a um ko.\nHitluk fak in a velh hna lio ah a hawile CDF ralkap hna nih cun an zoh sawh ko, an thlauh lo. A velhtu CDF ralkap hi mino te a si, a pa zong pastor a si. Security vennak caah a khua le a min tiang cu langhter awk a tha lai lo.\nA si khawh ahcun CDF-Thantlang hruaitu le CNF upa hna nih thil sining kan zohfel piak u law a velhtu kan ralkap hi a herh nan ti ning in dan kan tat piak hram ko u tiah zaangfah kan in nawl ko hna. Nanmah hlei in bochan awk dang kan ngei hna lo. Wine a rimi ralkap pakhat tuahsernak ruang ah miphun ralkap CDF kan in zumh hna nak a zor bak lo, miphun le ram caah nunnak thap in rian nan tuanmi cung ah upatnak sang bik kan in pek zungzal ko hna. Credit: Salai Lungthli Tum\n← CNA Ralbawi Pa Le CDF – Thantlang Cheukhat Tuah Sernak Cu A Poi Tuk Hringhran Ko Mu!\nUN Tahfung Ah NUG Abau I NUG Tahfung ah CDF Abau ve →


Kawlram mi tam lakte palik nih an tleih hna – Chin 7 News\nKawlram mi tam lakte palik nih an tleih hna\nNovember 1, 2018 admin KNOWLEDGE, MYANMAR 0\nKawlram cu kan ram harsat ruangah ramkip le hmun kip ah kal in tangka kan kawl hna. A bik in Malaysia le Thailand ko ah kan tam khun. Thenkhat phung ning kalmi an um bantukin phung ning lo kalmi zong an tampi ve.\nNihin Nov. 1 zongah Thai ram ah phung ning loin a kal i rian a tuanmi Kawlram mi minung 300 cu Thai palik nih an tleih hna ti thawng kan theih. Mah an tleih hna nak hi Mesoh myo Yatkuwet 6 ah a si i zeibantuk a fekfualmi catlap an ngeih lo caah tleih an tonnak asi.\nTutan an tleihmi hna hi anmah Thai cozah thil tuahmi a si, operation X-ray an ti i phung ning lo thlithup in anram chung lutmi poah cu tleih ding an ti. Lahwakah, Ralkap, Palik le cun ramri hngak palik pawl i bawm in an tleihmi hna si.\nMah an tleihmi hna cu Kawlram ah kuat colh an si lai tiah anmah Thai lei Lawahka khayanhmu nih a chim.\nKan hmuhmi tangka control ning phun (3)\nMission a tuan liomi sayama telh in Kawl ralkap nih an tleihmi Kachin minung15 hna cu atu tiang an kong theih si ti lo


TIMH CIA TEIN UM UH AN TI CANG, ANAI TUK CANG EE – The Chinlung Post\nKhuapi Raldohnak Caan a Naih Caah Yangon Khuami Timhcia ding in PDF nih Forhfial.SAC ralchanh in dohdalnak pawl fak chinchin in tuah a si cang lai caah Yangon khuasa hna nih ralring tein tthutdir ding le NUG ralthawh thawngthanhnak ttha tein ngeih ding in PDF nih forhfialnak an tuah. Myanmar ramchung PDF bu vialte i fonh in Area 21 timi khuapi raldotu bu an dirh i Yangon mipi timhcia tein um ding in forhfialnak an tuah hi a si.\nThawngpang dang: Lainawng Min Aung Hliang le a kut taang ralkap pawl taza cuai ding, International Crime Court (ICC) timi vawleicung biaceihnak sangbik ah chuah pi ding timi cu ICC lei nih an cohlan cang tiah RFA nih a tarlangh. Hramhram in rampi uknak a chut tu Min Aung Hliang le a kut taang ralkap pawl nih ram mipi, tlangcung miphun le Rohingya cung ah an tuah mi nuhrin covo buarnak, thah nawnnak le cihmih nak kong he pehtlai in,\nInternational Crime Court (ICC) ah chuah pi ding timi cu ICC lei nih an cohlan cang. Official tein cohlannak thawng an kan thanh cang tiah NUG Cozah nih August 20, 2021 ah an chim tiah RFA nih cun a tarlangh hi asi. Tutan taza cuainak cu a bik in, Rakhine ramkulh chung, Rohingya miphun cung ah nuhrin covo an buarnak, thahnawn nak le tlaihhrem nak, miphun cihmihnak an tuah mi kong ah a si i vawleicung biaceihnak ICC ah pohmah 12(3) ning in taza cuainak tuah a si.


Yangon ah Covid-19 ruangah cinema zung pawl an khar ve cang hna lai | The Chin Express\nYangon ah Covid-19 ruangah cinema zung pawl an khar ve cang hna lai\nCoronavirus zawtnak i vennak caah tiin Myanmar ram i Yangon khuapi chung um cinema zung pawl cu tuni thok in an khar cang hna lai.\nThamata cinema zung ttuanvo ngeitu nih “atu lio cinema zung ah piah liomi ‘ပိတောက်ကတဲ့ဂီတ’ cu tuni March 16, zinglei sml 10 ah voi 1 lawng kan piah cang lai. April thla dih tiang cinema zung kan khar lai,” tiah a chim.\n“Cunglei nih nawl a kan pek ning tein Minggalar cinema zung tang ah a ummi cinema zung vialte khar dih a si lai. A herh ning hoih in cinema zung cu khar an si lai,” tiah a chimchap.\nMyanmar President Zung zong nih, “April 30 hlan cu Thingyan puai telh in minung tampi in zei puai hmanh tuah hlah uh, cun minung tampi in um hlah uh,” tiah March 13 ah thawng a thanh.\nYangon ah hmurhuh aa hrukmi\nThingyan puai cu April 13 in 16 tiang tuah asi tawn nain tu kum cu April thla thih tiang tuah a ngah lo.\nCoronavirus cu vawlei cung ram tampi ah a karh cang i thiamsang le ramkip cozah nih biatak tein an buaipi cio lio a si.\nUS ram, Los Angeles khuapi zongah coronavirus zawtnak karh hlah seh tiin zuudawr, nightclub le rawl dawr pawl zong an khar thluahmah hna.\nAA Sakhan in a zaammi Chin pa a HRUT cang\nChin Tial Lian Thang - May 1, 2019 0\nPaletwa -- Liamcia thla 3 ah AA nih an kalpi mi Kin Tha Lin khuami lakah U Aung Yet le a hawipa...\nMalaysia Nu Cheukhat Cu Pocket Money Caah Ramdang Pa Sinah An I Zuar\nAsia Hniang Zi - August 1, 2018 0\nMalaysia nu cheukhat cu pocket money caah ramdang pa sinah an i zuar ti asi. A tam deuh cu Myanmar le Bangladesh rammi pa...


Kim Ji-Won Nih Songjoong Ki Hi A Duh Maw Duhlo A Fiang Cang Hih – THLIZIL THAWNGPANG\nJuly 15, 2019 Zohnuam Asia, Chin\nNihin ah khan song hye kyo cu pasal caa ding a duhmi minungthim nak a nei tthan cang ii, A rau hlan ah pasal ttha i hmuh tthan te dawh a si ti zumh a si. Cu bantuk cun song joong ki zong cu lunghrin nak an rak nei ve thiamthiam, Cucu a tu i a hmanthlak kan rak tar mi nu a min ah Kim Ji-Won an ti mi nu he hin an i uar tiah zum bik a si.\nAruang anmah pahnih hi tu ah movies ai thlak tii mi an si ii, thla zeimawzat caan an hman tti hna ii an lungleng tti , cu ruangah hin an ii duuh ko tiah an ruah hna an zumh ngai hna. Korea Actors le Actressess pawl hi kan zoh hna tiah ah Movies an ii thlak dih hnu hin ai thlak tti mi pawl hi kumkhat maw thlanga thla 6 ti cu ai duh beh mihi an tam deuh . A fawinak cun a tam deuh cu an ii duh beh ko hna, cucu anmah lifestyle ah hmuh kho le theih kho an si.\nTutan ah Kim Ji-won cu song hye kyo bak nih a van hal bak ko , A ti mi cu hello ka dawtmi ka hawi tiah a chawnh , cu hnu bia dang zong an chim hna, a hal mi te lawng kan van chim lai, a halmi cu Ji-won joong-ki he nan ii uar ma tiah a hal ,cu tih ah Ji-won nih a van leh colh mi cu kan ii uar bak cu kei cu a tu ah darling pei ka nei ko cuh, song joong ki hi duhnak in ai kom thiam ding ka si lo,cun a mah zong nih a ka kom thiam ding a si lo tiah a chim.\nCun a mah a Darling cu a min zong a chim ii song hye kyo zong nih a theih mi a si ko tiah an chim . Cu caah song hye kyo hi darling van nei taktak asi a cun , song joong ki nih hin tlawmpal khua aruah tthan ngai pah te ko lai tiah an chim.Hi nu ii a darling a min cu Park Seo Joon a si ii anmah pahnih hi an umnak zong a neih tiah an chim. Cucaah Kim Ji-Won le Song joong ki hi an uar lem lai lo tiah zumh a si cang.\nCredit ; Chungcheong Daily\nPrevious Post:Lainu Mol Kan Pho Tthan Hoi Ko Cang Ningzak TakTak Bak A Si\nNext Post:Zeitluk In Dah Ningzak A Si Hnga, Van Ii Si Ter Ve Hnih\nFacebook Cungah Ka Uar Taktak Mi “Laipa Nih Lainu Sin Ca A Kuat” (26,738)\nUS ah Tlangval UK Hrin Thang Cu Misual Hna Nih Meithal In A Nunnak A Liam (2,483)\nKawlram Model Tinzar Wint Kyaw Cu Lothlau Bak Si Ko Cang (1,715)


Ralkap Uknak Kan Doh i Kan Tei Ahcun 2008 Phunhrampi Zong A Rawk Cang Lai – Onlinenungak\nHlawtdaw le NCA lam in thlen khawh lo dingin Ralkap nih an ser mi 2008 Phunghrampi thlenkhawh nak lam cu a ong vuaimai cang. A hlan pi kan in ca zong karak tial bal ve. Phunghrampi thlennak ca ahcun Ralkap nih aanaa an ting a herh tiah ka ruahnak ka rak chim bal. Saduhthah cu asilo nain Ralkap nih Aanaa cu an ting taktak cang.Kan Pupa le chan ah NE WIN (Ralkap) nih aanaa a ting i kan Pupa le nih an rak tei lo.\nAtutan hi kan caah Caantha (Chance) kan ngeihmi asi. Ralkap uknak hi mipi thazaang in kan tei hrimhrim lai. Party le ramkhel idoh caan asi ti lo. Hmun khat te ah kan dir ți hna lai Kum khat hlan ah Ralkap an sung lai i, Phunghrampi zong aa thleng cang lai. Chin nih kan duh mi Federal Union zong kan hmuh nak a nai chin leng mang. Atu kan doh mi Ralkap uknak hi a donghnak ral asi ko cang. Amos Thang Chin


Thawngtha bak si: Japan cozah zawng nih a thatnak a thei caah a cohlan ve cang\nChina le WHO lih chim ruangah vawlei cung ramkip nih buainak chim cawlh lo kan ton. China cu lih a chim zong ah thei thiam a si ko, a ruang cu China cozah cu communist a si caah thil a si ning te in a rak chim bal lo, lih le hrawkhrawl lawngtein bia a chim tawn caah vawlei ramkip nih an zum duh lo mi ram kha a si.\nNatein vawlei cung ramkip ngandamnak lei ah rian ttuantu nih China lih a chim bantuk in lih a chim ve caah vawleicung ramkip cu coronavirus ruangah muinak khur a lut pi dih cang. Coronavirus ruangah vawlei cung ramkip buainak cu thlathum a tling cang lai. Atu tiang sii ser khawh a si lo caah hmailei ruachannak ngei a har ngai.\nNatein US mifim pawl nih ngawl loin mah zawtnak sii an kawl lio ah, zeitin dah emergency thil in a zawtmi hna kan zohkhen lai tiah fakpi in sii dang dang an kawl chap lio ah Ramdesivir cu coronavirus sii caah a tha ti an hmuh. Zarhnih chung coronavirus damlo an zohkhen hnuah minung chungah rian thatein attuan i, damlo tampi a damter ti an thei hnuah USA cozah nih damlo zohkhennak sii caah a pawm\nMah bantuk in thawngpang a si lio ah Japan cozah zawng nih Coronavirus damlo zohkhennak caah rianrang in May 7 ah cohlan ve cang. Remdesivir a sertu USA ah um Company Gilead Science nih application a file hnu tlawmpal ni 3 ah a cohlan cawlh\nTu dirhmun zoh ah cun Gilead science nih mah sii zuar ding mi a ngei tuk lo i, sii hi duh poah in hmangkhawh a si lai lo caah emergercy le a zawttukmi caah lawng hmang a si lai. Coronavirus ruangah a damlo mi poah nih an hmang khawhnak ding caah Japan cozah nih hma a lak pi lai tiah a chim. Credit: VOA, Kyodonews.\nBe the first to comment on "Thawngtha bak si: Japan cozah zawng nih a thatnak a thei caah a cohlan ve cang"


Tax Return Tuah Tikah Theih Awk Tha Cheukhat – Zion Tlang Media\nTax Return Tuah Tikah Theih Awk Tha Cheukhat\nJuly 9, 2020 admin World News\nJuly thla cu Australia ram pumpi in kan i ngeih tuk mi thla a si. Kumkhat chung thideng in rian kan tuan i tax kan pek mi chung in zei maw zat cu pumpak sining le innchungkhar hoih cio in lak than caan a si. Atawinak cun Cozah tangka lei tuah ning in kum dih caan (Financial Year End) a si. 2018 ah Tax system thlennawnnak an tuah mi fehter a si hnu in rianngeitu (employers) paoh paoh nih kumkhat chung thla hlawh pek mi fonh dih mi (PAYG Summary) cu riantuantu pumpak pakhat cio sin ah kal ter ti loin ATO sin ah direct in kuat dih a si. Upadi in ser chih mi a si. Mah kuat mi cu aho paoh nih fawi tein zoh le lak khawh a si. Mah laknak cu MyGov.gov.au a si i Account ser hrimhrim a hau mi a si. Tax agent sin zong ah tax return na tuah ter ahcun na MyGov account tho tho in tax return an tuah piak a hau lai. Tax return cu 01 July in 31 October tiang on a si.\nCOVID-19 ruangah Tax Return kan tuah tikah tangka tampi kan hmuh lai? Asiloah, zei tal Cozah nih an thlen mi a um hnga maw ti hi mipi zong nih zoh bik le ruah bik a si. Theih awk thlak cheukhat hna cu Pakhatnak, Work from Home – Inn in ruantuan mi ca Pakhatnak, COVID-19 ruangah inn in rian a tuan mi paoh nih June 30 tiang na tuan caan nazii zat in claim tuah khawh a si. Nazii pakhat ah $0.80 a si lai. Zarh khat nazii 40 in na tuan ahcun $32 na claim khawh tinak a si hnga. Pahnihnak, Electricity, gas, phone, internet le water tbk na hman mi Bill kha tha tein kenkawi a hau lai. Pathumnak, Inn in rian na tuan ruangah thutden le cabuai tbk cawk a herh mi thil hna caah $300 tiang claim khawh a si. Palinak, ABN rian tuah mi a ABN GST a tuah mi le small business a tuah mi nih cun $15,00,00 tiang write off an tuah khawh. Note: na ABN kha GST register na tuah lo ahcun a ngah lai lo.\nII. Travel (Khualtlawn ruangah claim khawh mi) Pakhatnak, Rian kalnak ah lam hla motor a mawng mi\npaoh nih kilometre kha tha tein log book chung ah chiah in claim khawh a si. Pahnihnak, Kilometre pakhat ah $0.68 in claim a si i kilometre 5,000 tiang lawng claim khawh a si. Pathumnak, Thlahlawh pek in riantuan mi (salary workers) siseh, ABN in riantuan mi ca zong ah claim khawh a si. Note: mah ka zawn hi ralrin ngai a hau mi a si. III. Clothing & Dress (Thilhrukeih kong ah) Pakhatnak, Riantuannak angki, bawngbi le bukkaden tbk hi claim tuah khawh a si nain ralrin ngai a hau. Kan riantuan industry hoih in a kal. Atawinak in sathahnak hna khi a company lei in thilri pek dih mi an si caah thilhrukeih kong ah claim tuah awk a har ngai. Kum khat ah $54,000 tang a hmu mi na si ahcun\nriantuannak caah thilhrukeih kong ah hin $300 cung claim tuah lo ah a tha bik.\nIV. Capital Gain Tax (CGT) – Ngeihchiah zuar in ngunkhuai pek le tax pek kong ah Pakhatnak, Rian a tuan ko nain inn le lo a zuar le stock shares lente ai celh mi nih a rian tuan mi in a hmuh mi income leng ah inn zuar silo share zuarnak an hmuh mi tangka paoh cu tax an pek hrim hrim lai. Pahnihnak, Na inn zuar le share zuar mi chung in a miak na hmuh mi a tam deuh paoh na tax pek mi a sang deuh ve lai. Ka inn lo zuar mi le share zuar mi kha ka sung tiah na claim ahcun a dang rian tuannak\nin na hmuh mi income zong tax na claim chih kho ti lai lo. Biahalnak a um theo mi A. ATO nih kan Tax hi kum zei zah chung dah an zohthannak nawl an ngeih? ATO nih na tax return tuah mi hi kum 2\nchung kherhhlainak nawl an ngei. Mah chung ah a hman lo mi an hmuh ahcun aluancia kum 4 chung ta an zoh than lai. Cu i na fellonak an hmuh than hoi ahcun kum tampi tiang dawi khawh a si. Pahnihnak, Kum zei zah dah Tax return na tuah mi hi na kilkawi peng a hauh lai? Tax return na tuah mi paoh tha tein na fim peng lai. A tlawm bik kum 7 chung hi cu felfai tein chiah khawh hrim nai zuam lai. Catialtu Sang Hre.\nPrevious Post:Ngun Dawt Bawmhnak Tangka Kuat A Si Cang\nNext Post:Upat Awktlak Pasal Kan Ti Khawh Ti Lonak Dirhmun Pariak


Tanglam in Kawlrammi 26 nan luhpi hna tiin Malaysia rammi 3 biaceihzung an chuahpi hna | THE CHIN EXPRESS\nTanglam in Kawlrammi 26 nan luhpi hna tiin Malaysia rammi 3 biaceihzung an chuahpi hna\nMalaysia nuva cu, ‘Myanmar rammi 20 tanglam in phungninglo in nan luhpi hna’ tiin zahan chun ah Kota Bharu Pengkulh Biaceihzung ah an chuahpi hna.\nMyanmar rammi 20 cu September thla ahkhan ramri um Kampung Tok Leber Beta khuate ah nan luhpi hna, tiin taza an cuai hna.\nSinain, nuva nih cun an i phuang duh lo. Nuva; Pu Mahussin Sulaiman, kum 48 le PI Mafuzah Md Isa, kum 38 cu biaceihtu Pu Ahmad Bazli Bahruddin hmai ah an chuahpi hna.\nTaza an cuai hna ning ahcun, kum 20 in kum 50 kar Myanmar rammi 20 cu September 24 chun hnu 1:30pm ah Kampung Tok Leber Beta khuate ah phungninglo in nan luhpi hna, ti asi.\nNuva hna cu, Phungninglo in Minung Phorh Dohnak 2007 Upadi Dal 26A le Sualman Upadi Dal 34 in tazacuai an si. Biaceihzung nih ‘an sual’ tiin bia a khiah ahcun kum 15 tang thongthlak khawhnak upadi an si.\nMah lio cun midang pakhat, bus mongh rian a ṭuanmi Malaysia pa zong “phungninglo in Myanmar rammi 6 na phorh hna…” tiin biaceihzung ah an chuahpi ve.\nTaza an cuai ning ah, September 22 ah Ketereh Bus Station ah an ṭhumhmi kum 20 in 30 kar Myanmar rammi 6 cu passport le visa nung an ngei lo. Phungninglo in na phorh hna, ti asi.\nSeptember 22 deihlan 12:15am ah anmah te lawngin na phorh hna i Ketereh Bus Station ah na ṭhumhmi hna Myanmar rammi 6 cu passport le visa an ngei lo. Phungninglo minung na phorh hna, ti asi.\nAa phuang duh ve lo.\nTaza an cuainak upadi hi a tambik kum 5 thongthlak lole tangka RM250,000 dantat, asilole a pahnih ningin daantat khawhnak asi.\nNovember 21 ah biaceihzung ah an kong ceih ṭhan asi te lai.\nTheihtlei: Tanglam in phungninglo in Malaysia rat cu a har chiahru. Malaysia um Chinmi tam deuh cu tanglam in a rami lawngte kan si. Cun, tanglam in Kawlram a tlungmi zong an tlaih pah lengmang hna. Him tein a tlung khomi zong an tampi ve.\nMah ruangah Malaysia um Chinmi tampi cu Kawlram tlun an duh cun Kuala Lumpur um Myanmar Tanzung ah passport an sok hnu ah Malaysia Lahwahkah Zung ah phungninglo in an um man (upadi an buarmi) daantatnak tangka tlawmpal an liam i vanlawng in phungning tein an tlung tawn.\nSinain, cutin vanlawng in a tlungmi pawl cu Malaysia Lahwahkah Zung nih kum 3 chung Malaysia lut ti lo dingin a bar hna. Kawlram an phak hnu i pawcawmnak rian ngei lo vaivuan in an um tikah Malaysia rat tthan an duh tuk nain visa an ngah kho ti lo.\nCucaah, Malaysia ah rat tthan a duh tukmi cu puaisa pawl nih vok le ar phorh in mawtaw in an phorh tthan hna i a thlithup in tanglam in an ratpi tthan hna. Thailand an phanh hnu cun puaisa pawl nih ramtang ah an thuh ta hna i anmah lawng in paw khim huaha lo ttam lengmang in ni tlawmpal chung an kaltak hna hnu, lam a awng ko cang hih an ti hnu ah an lak tthan hna i Malaysia an luhpi tawn hna.\nTanglam in Malaysia rat cu a har chiahru. A van tthami pakhat hnih zong cu an um ve i an teem tuk lo. Nain zapi (90% hrawng) cu thinphan, pawttam le ramri palek hrial duh ah ramtang lamlo in chukcho kal kha a celhcelh asi lo. Tanglam in rat cu a har tuk i nu hrim cu zaangfak tuk an si, tanglam in rat ter ding an si lo.\nRalbawi Aung San nih Shan state Panglong khua ah bia a rak kan kamhmi mahte khuakhan lairelnak le federal ram kha rak ngah usih law ralkap nih ram an hrawk lai lo i, hi tlukin kan ram a sifak lai lo i hitin ramkip ah pawcawmnak kawl in harnak tuar kan hau hnga lo.